
PREDGOVOR 

Početkom mjeseca svibnja 1984. godine u glavnom gradu 
Južne Koreje Seulu svečano je proslavljena 200. godišnjica 
kršćanstva u Koreji. Na tu proslavu došao je i papa Ivan Pa- 
vao II. i tom zgodom proglasio je svetima 106 korejskih mu¬ 
čenika. 

Povijest kršćanstva u Koreji započinje zapravo 1777. go¬ 
dine, kad je krišom iz Kine u Koreju prenesena knjiga isuso¬ 
vačkog misionara oca Adama Schalla, kojoj je on dao naslov 
„Vjera nebeskoga Kralja”. Ta knjiga dospjela je u ruke jednog 
korejskog učenjaka koji ju je najprije sam proučio, a onda 
njezin sadržaj povjerio svojim prijateljima. Ta knjiga ih je sve 
toliko oduševila da su počeli uređivati svoj život prema njezi¬ 
nim načelima. 

Međutim, prvi Koreanac bio je kršten tek 1784. godine u 
kineskom glavnom gradu Pekingu. I ta se godina uzima kao 
godina početka kršćanstva u Koreji. Taj prvi pokršteni Kore¬ 
anac zvao se Petar Ri. Na svom povratku u Koreju on je po¬ 
učio u vjeri svog oca i njegove prijatelje i pokrstio ih je. Nakon 
toga oni su postali prvi misionari nove vjere. Kršćanstvo se 
prilično brzo širilo. Ali onda su naišle kušnje, veliki progoni 
kršćana koji su trajali od 1801. godine pa sve do 1882. Kroz 
to razdoblje na stotine kršćana položilo je život za svoju 
vjeru. Kraj tim progonima učinile su zapadne sile: Francu¬ 
ska, Engleska i Njemačka. One su učinile pritisak na korej- 

ske vlasti da otvore granice strancima. Nakon toga kršćanstvo 
se počelo naglo širiti po cijeloj Koreji, da se u idućih stotinu 
godina broj kršćana popne na milijun i pol 

Danas korejska Crkva prima u svoje krilo posebno brojne 
intelektualce. A broj duhovnih zvanja raste toliko da u sje¬ 
meništima nema više mjesta. I korejski svećenici i redovnice 
odlaze naviještati Evanđelje u druge zemlje. 

I tu se obistinila ona stara riječ: „Krv mučenika sjeme 
je kršćana. ” 

Na ovim stranicama naći ćete veoma zorno i potresno 
opisanu povijest kršćanstva u Koreji kroz prvih stotinu godi¬ 
na, to jest od njezina početka pa sve do svršetka progon¬ 
stva. Tu ćete upoznati junaštvo tih novih Kristovih sljed¬ 
benika koji se nisu uplašili ni pred najtežim mukama. Ti 
primjeri obnovit će našu revnost u Kristovoj službi. 


PROKRIJUMČARENA KNJIGA 

Nalazimo se u 1777. godini. Ulicama grada Šeula 
lagano se njiše nosiljka. 

— Aha, to je gospodin Pik-i! — reče lončar, koji 
je sjedio pred svojom kućom zabavljen svojim po¬ 
slom. Ta tko ne pozna velikog učenjaka! Svakog 
tjedna prolazi on ovuda, i to uvijek u isti sat. I prem¬ 
da je ovaj puta na svojoj nosiljci navukao zastore, 
ipak je lončar dobro pozna. 

No zašto gospodin Pik-i ne promatra ulicu kao 
što je to inače redovito činio? Eno tamo preko 
nalazi se kraljevska palača sva obasjana proljetnim 
suncem. Ondje je pak Konfucijev hram, u koji je go¬ 
spodin Pik-i često zalazio i tu provodio vrijeme u 
tihoj molitvi. Pa zašto danas neće ni da proviri van 
iz svoje nosiljke? Obično je zaogrnut snježno-bijelim 
širokim kaputom od svile. Na glavi nosi bijeli kore- 
anski šeširić od konjske dlake, a u ustima mu je 
tanka lula. 

Danas su mu se još jače isticale bore na čelu nego 
inače. U nosiljci sjedi podvijenih nogu, jer tako je 
to odredio veliki Buda za molitvu. Sav je uronjen u 
jednu knjižicu što je drži u rukama. 

Koreja ima već četiri tisuće godina iza sebe, no ta¬ 
ko divna knjiga još nije prešla njezine granice. I go- 

spodin Pik-i kaže samom sebi: „Ja sam sličan čovje¬ 
ku rođenom u tamnici, i kome je u njegovoj četrde¬ 
setoj godini bačen ključ njegove ćelije. Što bi o toj 
knjizi rekao mandarin, što bi rekli kraljevi činovni¬ 
ci? Da li bi je shvatili? Ili bi možda tražili da se uni¬ 
šti, budući da se protivi državnoj vjeri i Konfucije- 
voj nauci? No mene nitko više neće moći gurnuti u 
zatvor neznanja! Prekasno je!” — Mirno i ozbiljno 
govori učenjak to sam sebi. 

Upravo su prošli kroz gradska vrata. Već su iza nje¬ 
ga silne gradske zidine što ih je 1392. godine oko Seu- 
la dao podići kralj Ni-tai-jo, nakon što je uspio ujedi¬ 
niti u jedno kraljevstvo pokrajine Korai, Hiaskai i Sin- 
rah. Te zidine pružaju se preko ravnice i penju se čak 
do gorskih vrhunaca. 

„Dobro je učinio taj naš stari kralj!” rekne Pik-i 
sam sebi, gledajući kroz prozor svoje nosiljke. Pogled 
mu je uprt u daljinu, a duh mu je zarobila knjiga, koju 
drži u ruci. 

— Što će o tome reći prijatelji? — ponovno mu se 
vraća pitanje. Siguran je da zbog te knjige neće biti 
izdan. Ta njegova je dužnost da prouči knjige koje 
kraljevsko poslanstvo donosi iz Pekinga. Tako je, eto, 
i tu knjigu morao proučiti. A da je čuva kod sebe, i 
da je čuva kao kakvo blago, i da o njoj šuti, to nije la¬ 
ko. Za to se traži hrabrosti. Ipak se u svoje prijatelje 
može pouzdati. Njima će pokazati tu knjigu. 

Iz grada spustili su se na cestu, a zamalo su se na¬ 
šli među šumskim drvećem. Tu se ubrzo pred njim po¬ 
javio mali hram Budinih redovnika i njihov samostan. 
U toj tišini gospodin Pik-i svakog se tjedna sastajao sa 


svojim prijateljima da s kojim od tih redovnika ras¬ 
pravljaju o smislu života. 

Nosači su se napokon zaustavili i gospodin Pik-i 
izađe iz nosiljke. Odmah mu je dotrčao jedan bonac i 
srdačno ga pozdravio te ga odveo u gostinjsku sobu. 
Tu su već bila druga tri učenjaka koji su čekali prido- 
šlicu. Među njima se nalazio i njegov intimni prijatelj 
Kuen-il-sin-i. U početku razgovaraju o svemu i svače¬ 
mu. Gospodin Pik-i namjerno oklijeva. Ta ima još vre¬ 
mena! U Koreji ljudi ne znaju što je to žurba... 

Odjednom zazvoni zvono koje je pozivalo redovni¬ 
ke na molitvu. Redovnik domaćin se digne i oprosti 
se od gostiju. Učenjaci su sad sami — i tog časa zapo¬ 
činje povijest koreanske Crkve. 

Gospodin Pik-i izvadi iz džepa knjigu i stavi je po¬ 
božno preda se. Na koricama su naslikana tri kineska 
slova. Ti znakovi zapravo i nisu slova u našem smislu, 
nego su to posebni znakovi koji označuju neku odre¬ 
đenu stvar, za koju Kinez ima kinesku, Japanac japan¬ 
sku, a Koreanac koreansku riječ. Prvi znak značio je 
„nebo”, drugi je značio „kralj”, a treći „vjera”. Nas¬ 
lov je, dakle, glasio: „Vjera nebeskog Kralja”. 

Ta knjiga ima svoju neobičnu povijest. Ona je neke 
vrste katekizma. Na kineskom jeziku napisao ju je isu¬ 
sovac Adam Schall, dok je boravio na carskom dvoru 
u Pekingu. Našla se, eto, i među knjigama koje su iz 
Pekinga u Koreju ponijeli koreanski poslanici, a sad se 
nalazi tu pred učenjakom, koji sjedi na rogožini u go- 
stinjskoj sobi budističkog samostana. 

Svi su uprli oči u gospodina Pik-ia, a on pred njima 
s velikim poštovanjem otvori knjigu, a onda progovo- 

ri: „Moja učena braćo, otkako smo se dogovorili da 
ćemo se sastajati na tom tihom mjestu da se tu mirno 
porazgovorimo, postavili smo sebi za zadaću da ćemo 
težiti za istinom, i uz svaku cijenu uz nju prianjati. To 
smo činili, nadajući se da ćemo doći do prave životne 
istine. Pri tome nam je bio vođa uzvišeni Konfucije. 
Vježbali smo se u četiri kreposti, o kojima nas on po¬ 
učava: biti vjeran samome sebi, savjestan, prema dru¬ 
gima dobar i blag. Upoznali smo kako se moramo vla¬ 
dati prema roditeljima, prema braći i sestrama, prema 
ženi i prijateljima, te prema kralju kad nešto zapovije¬ 
da. Međutim, svim tim nismo mogli riješiti životnu za¬ 
gonetku. Kad smo govorili o porijeklu ljudske duše, 
nitko o tome nije ništa znao. Nitko nam nije mogao 
reći u čemu je smisao života, a o našoj sudbini poslije 
smrti u nama je ležala tama potpunog neznanja. Tako 
smo, eto, živjeli zatvoreni između rođenja i smrti, iz¬ 
među nebeskog plavetnila i zemaljskog mraka. A kad 
smo žrtvovali nebu i zemlji, nismo znali da li su nebo 
i zemlja jedan duh... 

Ja sam, međutim, među knjigama našega poslan¬ 
stva našao knjigu koja uzvišenom jasnoćom odgovara 
na ta pitanja. U toj knjizi nalazi se ne samo dobro što 
smo ga mi do sada našli, nego nam ona daje i razjaš¬ 
njenje o posljednjim tajnama života, o početku sva¬ 
kog bivanja i svakog bića. Govori o Kralju neba i ze¬ 
mlje, koji je sve stvorio: ona na sva pitanja života baca 
divno svjetlo. Mudrost i dubina te knjige tako je veli¬ 
ka, da mi sva Konfucijeva nauka, kad je usporedim s 
njom, izgleda plitka i siromašna. 

Stoga vas, učena moja braćo, molim da se od sada 


u svome traženju istine damo voditi tom knjigom, da 
vidimo je li ona u stanju utažiti glad našeg razuma i 
utišati žed naše duše. Ujedno vas molim da o toj knji¬ 
zi nikome ne govorite ni riječi, da ne govorimo o nje¬ 
zinu sadržaju, kako ne bi nastale zablude prije nego 
što smo je mi sami shvatili u svim njezinim istinama i 
došli do toga daje možemo braniti.” 

Tri prijatelja veoma su pažljivo slušala govor gos¬ 
podina Pik-ia i obećali su na kraju da će o toj knjizi 
šutjeti. Gospodina Pik-ia zamolili su da tu knjigu po¬ 
čne odmah čitati. 

Danas su sjedili dulje nego obično. Čitali su dio po 
dio iz te knjige, te o njezinu sadržaju razgovarali, po¬ 
stavljali su jedni drugima pitanja i zajedno su tumačili 
pojedine izreke, da nakon toga nastane podulja šut¬ 
nja, koja je bila ispunjena čuđenjem i razmišljanjem 
o toj divnoj nauci. 

Napokon su se morali rastati. Svi su dirnuti do u 
dno duše. Pik-i pokuša da se u ime svih njih pomoli 
Nebeskom Kralju: „Uzvišeni Kralju neba! Ako si Ti 
svojim neuglednim slugama poslao tu knjigu punu 
mudrosti, budi nam tada voda da bismo shvatili Tvo¬ 
ju istinu, da tako i mi naučimo Tebe častiti i Tebi se 
moliti.” 

Te 1777. godine po prvi put se s korejskog tla vi¬ 
nula molitva pravome Bogu. U tu zemlju palo je sje¬ 
me Kristove vjere, premda nitko tamo nije poslao 
sijača da ga posije. Srca su bila taknuta milošću i 
istinom Boga koji djeluje gdje sam hoće i kako hoće. 
Ti su ljudi počeli odgovarati na Božji poziv... 

TRI POKUSA 

Kad bi netko odlučio prigrliti neku novu nauku, a 
da je prije ne prouči da li je prava, to bi bila prava 
ludost. 

Pik-i i njegovi prijatelji bili su uistinu razboriti mu¬ 
ževi. Saznali su za nauku koja im otvara pogled u ne¬ 
slućene svjetove. Oni su, doduše, u svojoj poganskoj 
vjeri kao kroz maglu spoznali da mora postojati neko 
Božanstvo, ali tko je ono, to im njihova vjera nije mo¬ 
gla reći. Ali ako je ta nova nauka doista prava; ako je 
istina da je taj veliki Duh sam progovorio ljudima, 
onda su oni ne samo pronašli istinu, nego i sam izvor 
istine, a to je nešto neizrecivo i uzvišeno. Ako je istina 
da je taj veliki Duh poslao na ovaj svijet svoga Sina, 
koji je u svom beskrajnom milosrđu prema nama lju¬ 
dima uzeo na sebe našu ljudsku narav, tad je to neiz¬ 
mjerno više nego što bi se oni ikad usudili i pomisli¬ 
ti. Ako je istina da taj Sin ljudima daje sudioništvo 
u svom božanskom životu želeći ih primiti u svoje ne¬ 
besko kraljevstvo, onda je to nešto tako veliko da 
čovjeka upravo sili da tom Bogu daruje svoje srce i 
sve što ima. 

Sve je to tim muževima bilo jasno čim su shvatili 
tu novu nauku. No da li je sve to doista istina? Ta 
u cijeloj Koreji nema čovjeka koji bi dosad bilo što 
čuo o toj nauci. Nema tu nijedne knjige koja bi o 
njoj govorila. Tko će im, dakle, potvrditi istinitost te 
nauke? Morali bi nekako doći u vezu s ljudima izvan 
Koreje. A to je nemoguće. Koreja, koliko god je lije¬ 
pa, ipak je za svoje stanovnike jedan veliki zatvor. Sve 


su granice pomno čuvane da ne bi tkogod iz zemlje 
izišao ili ušao u nju. 

Ipak je taj zatvor imao jednu malu pukotinu. Je¬ 
dnom godišnje bila je granica na jednom mjestu otvo¬ 
rena prema Kini. To je bilo kad je kraljevsko poslan¬ 
stvo nosilo godišnji danak kineskom caru u Peking. 
No čim bi poslanstvo prešlo granicu, opet se ona za¬ 
tvorila. Međutim, tko će sudjelovati u tom poslan¬ 
stvu, to je određivao kralj osobno. Te godine, na 
žalost, nije bio određen nitko od tili učenjaka. 

Odlučili su stoga da tu nauku iskušaju da li odgo¬ 
vara konkretnom životu. Započeli su svoj drugi po¬ 
kus: počeli su prema njoj živjeti. 

Jednog dana gospodin je Pik-i prolazio kraj kraljev¬ 
ske knjižnice. Odjednom je na uglu neke kuće opazio 
nekog starog, zapuštenog čovjeka koji je na čelu imao 
veliku ranu. Taj je jadnik pokušavao ustati, ali bi od¬ 
mah klonuo. Oko njega se skupilo više prolaznika, ali 
nitko mu nije htio pomoći. Kad je gospodin Pik-i u- 
gledao tog jadnika, osjetio je u sebi da je kucnuo čas 
da u život provede ono o čemu je čitao u onoj knjiži¬ 
ci. Bez oklijevanja se prihvatio neobičnog posla. Pri¬ 
stupio je tom siromašnom čovjeku i prihvatio ga te 
mu pomogao ustati. A onda ga je poveo do svoje ku¬ 
će. Sluga, koji je otvorio vrata, od čuđenja se zabora¬ 
vio maknuti s vrata i pozdraviti svog gospodara. 

Gospodin Pik-i dao se svom dušom na posao da po¬ 
mogne tom siromahu. Brinuo se za njega kao sin za 
vlastitog oca. U početku je osjećao neku odvratnost, 
jer je rana tog jadnika veoma zaudarala. No svladao 
se. Starac ga je promatrao sa suzama u očima, pun 

zahvalnosti zbog tolike ljubavi Dapače, milovao mu 
je ruke da mu na taj način iskaže svoju zahvalnost. 
Gospodin Pik-i je tog siromaha i hranio svojom ru¬ 
kom. 1 dok je sve to radio, osjećao je u sebi sve veću 
radost. I sve više je upoznavao kako unosi sreću u 
ljudska srca. Zanijela ga je radost zbog toga što je u 
jednom zapuštenom siromahu prepoznao brata i sto 

mu je bio spreman pomoći samo radi Boga. 

Pik-i ne sustaje na započetom putu. Odsad što god 
čini, čini u duhu te nove nauke. 

Ipak ne miruje ni on ni njegovi prijatelji. Nepre¬ 
stano ih muči želja da se susretnu s nekim čovjekom 
koji bi im još dublje protumačio tu nauku. 

Prolaze godine čekanja. Napokon su i dočekali što 
su toliko željeli. Jednog dana 1784. godine vratio se 
Pik-ijev sin sav radostan kući. Nebeski je Kralj uslišio 
njihove molitve. Kralj je odredio da i mlađi Ri bude 
član poslanstva koje će te godine iz Seula nositi da¬ 
nak kineskom caru u Peking. 


ZID JE PROBIJEN 

Nakon dvotjednog putovanja kroz div-lje gore, 
kroz puste stepe i kroz opasne močvarne predjele 
prispije koreansko kraljevsko poslanstvo pred viata 
kineskog carskog grada Pekinga. Sve ih je očarao ras¬ 
koš stare carske prijestolnice. Samo je jedan medu 
njima kojega zanima nešto posve drugo. To je Ri, sin 
učenjaka Pik-ija, koji je ovamo došao kao lovac koji 
ide u potragu za istinom. On teži samo za jednim, za 



Krštenje prvog Korcanca Petra Ri 

onim što je veće i veličanstvenije nego sva ta raskoš 
carskog Pekinga. Vrijeme boravka u tom gradu on 
mora iskoristiti da pronađe ljude koji pripadaju vjeri 
Nebeskog Kralja. 

Nije se morao mnogo mučiti da ih pronađe. Ta car 
Kjang-Shi još je godine 1700. primio u svoju službu 
isusovačke misionare oca Schalla, oca Riccia i oca 
Verbiesta, koji su mu izmjerili veličinu njegova car¬ 
stva, zatim su mu u staroj mongolskoj zvjezdarnici po¬ 
stavili nove astronomske instrumente, popravili kine¬ 
ski kalendar, izradili satove i salili topove. Tako su oni 
bili tijesno povezani s kulturnim napretkom Kine u 
vrijeme mlade Mandžu dinastije. No car nasljednike 
tih „učenjaka Zapada” nije zadržao na svom dvoru da 
se tu bave samo zvijezdama i da proučavaju nebeske 
daljine. Oni su velikom revnošću nastojali kineskom 
narodu naviještati Kristovu Radosnu vijest. Tako su 
uz najveće žrtve nastojali nastaviti djelo svojih prvih 
predšasnika, koji su uz svoj učenjački rad već onda 
počeli poučavati u kršćanskoj vjeri carske podanike. 

Mladi Ri dosta lako je pronašao biskupa franjevca 
Aleksandra de Gouvea. Biskup je bio veoma iznena¬ 
đen tim posjetom. Začudio se tome kako je iz tako 
strogo zatvorene Koreje mogao do njega prodrijeti 
mladi Ri. 

Nakon tog prvog pohoda slijedili su nezaboravni 
satovi pouke u kršćanskoj vjeri. Mladića su zanosile 
nove spoznaje. Revnost ga nije napustila ni onda kad 
je tumač zbog neprilike kako da prevede na korean- 
ski pojedine kršćanske izraze, otkazao svoju službu. 
Tad su se biskup i njegov mladi učenik počeli spora¬ 


zumijevati ispisivanjem kineskih slova ili znakova, i 
tako nastavili daljnju pouku. 

Međutim su carski astrolozi iz kretanja zvijezda 
izračunali sretan dan kad se korejsko poslanstvo mo¬ 
že vratiti natrag u svoju domovinu. Dan prije nego 
što je poslanstvo krenulo na put kući biskup je za¬ 
vršio pouku i mladom Riu podijelio je sveto kršte¬ 
nje. Tako je eto taj mladić postao prvi koreanski po¬ 
danik Nebeskoga Kralja kojemu se posve predao da 
Mu služi. Biskupu je obećao da će ponijeti Radosnu 
vijest u svoj zavičaj da i druge svoje zemljake usreći. 
A biskup je njemu obećao da će učiniti sve što bude 
mogao da im u Koreju pošalje svećenika. Na rastanku 
mu je dao pun sanduk knjiga, slika i drugih pobožnih 
predmeta, koji su, sakriveni među carskim darovima, 
sretno stigli u Koreju. 

PONOVNO U ZAVIČAJU 

Kraljevsko poslanstvo nakon mučnog putovanja na¬ 
pokon je stiglo do kinesko-korejske granice, koja im 
se ponovno otvorila da mogu stupiti na domaće tlo. 
Put prema Seulu vodio ih preko brežuljaka i kroz go¬ 
leme hrastove šume koje su se upravo počele zaodije- 
vati u divno jesensko rumenilo, pa kroz šume divov¬ 
skih tisovih stabala... Tu i tamo nailazili su na pagode. 
Zidine, na koje su također nailazili putem, već izjede- 
ne od starosti i nevremena, govore o davnim pogranič¬ 
nim utvrdama. Nailaze i na neki potok na kojem ne¬ 
koliko žena i djevojaka iz obližnjeg sela pere rublje. 
Prolazeći kroz selo, vide na jednoj kući pričvršćene 

duge papirnate vrpce ispisane stihovima. U toj se kući 
slavila svadba pa je seoski pjesnik u čast mladenaca sa¬ 
stavio prigodne stihove. . 

Da, oni se ponovno nalaze u svojoj domovini Ko¬ 
reji! Kako je ta njihova zemlja krasna! Kako su nje¬ 
zini ljudi naobraženi! Ovdje više vrijedi ako znaš sa¬ 
staviti lijepu pjesmu, nego da si bogat. Ljudi tu stanu¬ 
ju u jednostavnim kućicama, ali ćeš i po selima naići 
na pjesnike i učenjake. U toj zemlji Jutarnje tišine 
nepoznata je žurba. Tu ljudi znadu uživati u pjevu 
ptica i u promatranju prirode. 

I dok je sada mladi Ri promatrao ljepotu svoje 

domovine, i nehotice uskliknu: „Divna li zavičaja! 

No ipak je u sebi osjetio da taj divni njegov zavičaj 
drijema u noći poganstva. Kad će mu svanuti zora 
onoga Sunca koje je on upoznao za vrijeme svog bo¬ 
ravka u Pekingu? Ne nosi li on, mladi Ri, to svjetlo 
Nebeskoga Kralja svojoj dragoj Koreji?! Da, on će 
svoje sile uložiti u to da njegovi sunarodnjaci upoz¬ 
naju Isusa Krista, tog Nebeskog Kralja! Tu su, dodu¬ 
še, državni zakoni koji će mu se ispriječiti na provođe¬ 
nju te odluke. A osim toga, uvijek se nade ljudi koji 
se protive svemu što je novo i nepoznato. Tu je tako¬ 
đer i državna vjera... Kakva, dakle, sudbina čeka ono 
sjeme vjere Nebeskoga Kralja što ga on sada nosi u 
svojem srcu?! Hoće li naći srca koja će to sjeme spre 
mno primiti i dati mu da se dalje razvija i raste?! Ka¬ 
kva sudbina čeka prve korejske kršćane? 

Poslanstvo prolazi ulicama grada Seula. Ulice su 
pune ljudi koji su ih dočekali. No sigurno nitko nije s 
takvom čežnjom čekao povratak poslanstva kao uče¬ 


njak Pik-i. Ipak uza sve ganuće ni otac ni sin nisu kod 
pozdravljanja prekoračili običaje koreanskog pozdrav¬ 
ljanja. 

Sve do zore mladi je Ri pripovijedao u krugu uče¬ 
njaka o vjeri Nebeskoga Kralja. Učenjaci su bili du¬ 
boko potreseni. Na kraju je po čelu svakoga od njih 
potekla krsna voda. I tako su oni postali svojina Ne¬ 
beskoga Kralja, za kojim su toliko čeznuli i kojega 
su toliko tražili — i sad Ga napokon našli. 

MISIJE BEZ MISIONARA SVEĆENIKA 

Gospodin Pik-i i njegovi prijatelji sad pripadaju 
Kristu. U svojoj duši čuju neki tajanstveni glas da više 
ne smiju šutjeti o onome što su sami našli. Započinju 
djelovati kao misionari nove vjere. No gdje će početi? 
Odlučuju da će se najprije obratiti uglednim ljudima, 
za koje smatraju da su iskreni prijatelji istine i jaki 
značajevi. Njih žele najprije predobiti za Krista. Me¬ 
đutim, nisu ipak mimoišli ni obične ljude. I već 1788. 
godine u Koreji je bilo oko četiri tisuće Kristovih 
sljedbenika. A još na korejsko tlo nije uspio stupiti 
niti jedan misionar svećenik. 

Ta tako lijepa četa kršćana s čežnjom je čekala 
kad će im napokon doći koji svećenik. Mladom Riu 
biskup je u Pekingu doduše obećao da će u Koreju 
poslati svećenika čim mu to bude moguće. Međutim, 
još svećenika nema. A vjernici žarko čeznu da se na¬ 
pokon mogu okupiti na službu Božju. Ta mlada Kri¬ 
stova četa nadasve je čeznula za tim da se u svetoj 
Kristovoj žrtvi okrijepi Njegovim žrtvovanim tijelom 

i tako da se ojača za sve kušnje koje je čekaju. U toj 
čežnji za Kristovim tijelom pokušali su sami sebi po¬ 
moći i ne sluteći da su time upali u zabludu. 

Mladi Petar Ri za svoga boravka u Pekingu više je 
puta prisustvovao svjetoj misi. U knjigama, što mu ih 
je biskup dao, našli su slike misnog odijela i obred 
svete mise. Mlada kršćanska zajednica izabra sebi je¬ 
dnoga za biskupa i nekoliko njih za svećenike. Ti, ta¬ 
ko imenovani svećenici radosno su počeli vršiti svete 
obrede. Svima je bila velika radost što su sada mogli 
prisustvovati svetoj misi. 

Nakon godinu dana stigla im je vijest da su u tome 
u zabludi. No kako god im je teška bila ta vijest, ipak 
su je spremno primili i prestali su s tim obredima. Ali 
zato je u njihovim srcima tim više rasla čežnja da na¬ 
pokon dobiju svećenika. 

Stigla im je još jedna teška i bolna vijest. Svakom 
Koreancu samo po sebi je razumljivo da su djeca duž¬ 
na prinositi žrtve svojim pokojnim roditeljima i preci¬ 
ma. Tko toga ne bi činio smatrali bi ga nezahvalni- 
kom i divljakom. Takav bi zaslužio da bude strogo ka¬ 
žnjen, jer bi time povrijedio običaje zemlje, nanio bi 
sramotu svojoj obitelji, a ujedno bi rušio autoritet 
države. A sad su ti mladi kršćani dobili vijest: kršćani 
ne smiju prinositi žrtve svojim precima, jer se one mo¬ 
gu i moraju prinositi samo Bogu. Zabranjuje se i stav¬ 
ljanje materijalne hrane uz pokojnike, jer im ona ništa 
ne koristi. Njima koriste samo molitve. 

Sad su ti kršćani bili uvjereni da će vlasti otkriti tu 
njihovu novu vjeru, budući da će se morati kloniti tog 
žrtvovanja pokojnim precima. Zbog toga će izaći na 


zao glas kao oni koji ne poštuju svoje pređe i koji pre¬ 
ziru običaje svoje zemlje. Nisu se prevarili. To je doi¬ 
sta bio povod prvom progonstvu kršćana 1794. godi¬ 
ne. 

PREKO SMRZNUTE RIJEKE YALE 

Nekoliko ljudi obasjano mjesečinom, koju će zama¬ 
lo zamračiti oblak, oprezno se šuljalo kroz snijegom 
pokrivene šume uz rijeku Yale. Straži na toj pograni¬ 
čnoj rijeci bilo je previše hladno da vani stražari. Na¬ 
kon što su obišli naokolo da vide nalazi li se u blizini 
tkogod nepozvan i nepoželjan, povukli su se u svoju 
stražarnicu da se tu malo ugdju džinom rakijom. 

„Sad je zgodan čas!” šapne Koreanac svome drugu. 
U toj skupini bilo je pet ljudi. Svi se oprezno spustiše 
niz strmu obalu rijeke. Jedan od njih podigao je svoj 
šešir, kako bi se lakše mogao snaći u šipražju. U sla¬ 
bom odsjevu od snijega može mu se nazrijeti lice, no 
ipak ćeš teško prepoznati da je to lice jednog Kineza. 
On se s pravom mora sakrivati, jer je Kinezima pod 
smrtnu kaznu zabranjeno stupiti na korejsko tlo. Me¬ 
đutim, nitko neće ni u snu pomisliti daje to katolički 
svećenik. Već se nalaze na ledu smrznute rijeke i sad 
samo čekaju da mjesec zađe za oblak. Budući da na 
tom mjestu rijeka pravi oštar zavoj, to ih nitko ne 
može opaziti. 

Napokon je postalo tamno i oni krenuše preko ri¬ 
jeke. Sretno su uspjeli prijeći na drugu obalu gdje su 
ih sakrile šumske sjene. Napokon su ušli u šumu. 

Bilo je to 1794. godine, kada je uz neopisive napo- 

re prvi katolički svećenik stupio na korejsko tlo. Taj 
prvi svećenik zvao se Tsiu. On je velikim žarom i rev- 
nošću djelovao apostolski među koreanskim kršća¬ 
nima, kojih je bilo već oko šesnaest tisuća. 

Godine 1801. nastalo je grozno progonstvo kršća¬ 
na. Mnogi kršćani su pobjegli u brda. Svećenik Tsiu 
ostade među onima koji nisu htjeli bježati. Uhvatili 
su ga i osudili na smrt. Umro je kao mučenik. S njim 
je pošlo u smrt i na stotine kršćana. 

Tako je mlada korejska Crkva ostala opet bez sve¬ 
ćenika, i to više od 30 godina. Tko može izreći što 
to znači za te iskušane kršćane?! Iako nemamo mno¬ 
go vijesti iz tog razdoblja, ipak znamo da je to bilo 
vrijeme žilave ustrajnosti. Kršćani se nisu mogli skup¬ 
ljati na zajedničku molitvu. Pojedine obitelji su se 
razišle na sve strane, pa su sami roditelji i krstili i po¬ 
učavali u vjeri svoju djecu. No neprestano su morali 
biti na oprezu, jer se moglo dogoditi da koje dijete ne 
reče štogod što bi ih odalo pred vlastima. 

PISMO POSLANO U RIM 

Nakon šest godina progonstva koreanski kršćani 
nisu znali kako da si drukčije pomognu nego da se 
pismom obrate na Rim. Pisali su papi Piju VIT po¬ 
tresno pismo u kojem iznose svoje nevolje. Između 
ostalog su pisali i ovo: 

„Franjo, zajedno s ostalim kršćanima, šalje ovo pi¬ 
smo vrhovnoj glavi cijele Crkve, uzvišenom ocu. U na¬ 
šim povijesnim knjigama čitamo daje Evanđelje stiglo 
do najudaljenijih zemalja. Međutim, zaboraviše na nas 
u ovom kutu zemlje. Samo naša zemlja čami u tami. 


Neka, dakle, Sveti Otac pošalje misionare koji će nam 
navijestiti milosti i zasluge Isusa, našega Spasitelja, ka¬ 
ko bi naše duše postale slobodne i oslobođene od bri¬ 
ga te da se sveto ime Božje uzmogne častiti i ovdje i 
po cijelom svijetu.” 

To pismo sastavili su ljudi koji su duboko proživ¬ 
ljavali svoje kršćanstvo. No, na žalost, Papa im nije 
mogao pomoći, jer se Crkva nalazila u nevolji i u sa¬ 
moj Europi. I tu je trebalo svećenika, a nije ih bilo. 
Ni iz Pekinga nije mogao nitko doći. 

U to isto vrijeme na stotine koreanskih kršćana po¬ 
ložilo je život za svoju vjeru. Godine 1825. šalju oni i 
drugo pismo u Rim. Tad se Papa obrati s molbom na 
Društvo za vanjske misije u Parizu. Za tu misiju odre¬ 
đen je Bartolomej Brugiere (Brižier). Bio je posvećen 
za biskupa, a Papa mu povjeri cijelu Koreju imenovav¬ 
ši ga apostolskim vikarom. S njim je krenuo na put i 
svećenik Maubant (Moban), čovjek veoma hrabar, 
smion, izdržljiv i pobožan. Dogovorili su se da će se 
sastati u jednom pograničnom koreanskom gradu. Pu¬ 
tovali su odijeljeno kao kakvi pustolovi kroz zabra¬ 
njene kineske pokrajine. Godine 1835. sastali su se 
pred koreanskom granicom. No sad je trebalo naći 
način kako će se prebaciti u Koreju. 

PRODOR U KOREJU 

Nije bilo lako prodrijeti u Koreju. Ta svatko tko 
bi ih susreo lako je mogao vidjeti da to nisu Korean- 
ci te ih je mogao odmah prijaviti koreanskim vlasti¬ 
ma. Oni su sve svoje pouzdanje stavili u Boga. 

7. listopada 1835. krenu oni prema Koreji. Najprije 
je pošao biskup Brugiere, a nakon nekoliko dana i o. 
Maubant. To su učinili zato da ne pobude kakvu su¬ 
mnju. No dva tjedna nakon što su se rastali, dobio je 
otac Maubant žalosnu vijest da se biskup teško razbo¬ 
lio prije nego što je stigao do korejske granice i da je 
umro. Sad ostade on sam, no to ga nije slomilo. Vo¬ 
lja je Božja da on sam pođe u Koreju. Odluči odmah 
krenuti na put prema granici i da je pokuša prijeći. Na 
drugoj strani granice kršćani su očekivali biskupa, pa 
će ih tako tamo naći i predstavit će im se. 

Zvijezde su mirno treperile na nebeskom svodu, 
dok se misionar u pratnji trojice koreanskih kršćana 
12. siječnja 1836. šuljao potajnim puteljcima oko 
mandžurske pogranične postaje. Pred njima se prosti¬ 
re golema pusta ravnica. Nalaze se, naime, na pogra¬ 
ničnom području koje dijeli Koreju od Mandžurije. 
Još su jedan sat daleko od rijeke Yale. S one strane 
rijeke nalazi se grad VViju. Njega ne mogu zaobići, a 
dobro znadu da je pogranična kontrola veoma oštra. 
Svatko tko prolazi kroz grad mora pokazati propus¬ 
nicu i reći kamo i zašto putuje, a stražari će ga teme¬ 
ljito pretražiti. Stoga se putnici moraju dobro pripre¬ 
miti za prijelaz preko granice. Teško da bi uopće i 
mogli prijeći granicu da im nije pomogao jedan kore- 
anski običaj. Ako, naime, Koreanac tuguje za nekim, 
onda nosi dugo žuto odijelo koje mu seže do zemlje. 
Na glavi nosi zvonoliki šešir sa širokim obodom, koji 
pokriva gotovo čitavo lice. 

Čovjek u tuzi pred nepokrivenim dijelom lica nosi 
između dva bambusova štapića napeto svileno platno. 


Na taj način može sakrivati lice od nepoželjnih pogle¬ 
da. 

Sad je takvo odijelo obukao i o. Mauband. Obukao 
je široke, vatom ispunjene koreanske hlače, a i sve os¬ 
talo, kako je već tražio koreanski običaj. Na noge je 
navukao slamnate sandale. I tako su nastavili put. 

Misionar je kasnije pripovijedao: „Kad smo već pre¬ 
valili put od jednog sata, rekoše mi da smo već blizu 
grada.” Pridružiše im se neki Koreanci pa je prijetila 
opasnost da na putnicima ne otkriju što sumnjivo. Da 
bi izmakli tim nepoželjnim pratiocima, misionar se, 
prema dogovoru, spotakne i pade. Tako ostade neko 
vrijeme ležati na zemlji stenjući kao da mu se nešto 
dogodilo. Tad su se njegovi pratioci nagnuli nad njega 
i ostali su tako nagnuti dok prolaznici nisu prošli i 
nisu ga mogli promotriti. Čekah su da se ti nepoželjni 
suputnici udalje. 

Spustila se tamna i hladna noć. Hodaju već 48 sati 
uz male odmore. Nastoje se u toj opasnoj pograničnoj 
oblasti zadržati samo toliko koliko je neophodno po¬ 
trebno. A onda je započeo najteži dio puta. Stigli su 
do rijeke Yale. Led je na rijeci dovoljno jak da mogu 
preko njega prijeći na drugu obalu, a noć je dovoljno 
tamna da ih sakrije nepoželjnim očima. Krenu, dakle, 
preko rijeke. Nitko ih nije opazio. Najednom ugledaju 
pred sobom granični prolaz pred gradom VViju, a kraj 
njega se nalazila stražarnica i carinarnica. Brzo su 
skrenuli na stranu i došli su do obale te se upute dalje 
uz gradske zidine između grada i obale. Sve je mirno, 
nigdje se ništa ne miče. Srce im lupa od uzbuđenja, 
prisluškuju svaki šušanj i šuljaju se naprijed. Odjed- 

nom začuju neki šum. Učiniše još nekoliko koraka i 
stignu do potoka koji protječe kroz jednu rupu ispod 
gradskih zidina i utječe u rijeku Yale. Tu stanu. Još 
jedanput se obazru okolo, a onda se prvi, gazeći kroz 
vodu potoka, uvuče kroz tu rupu u grad. Za njim i 
drugi učiniše isto. Kad su se svi našli s druge strane zi¬ 
da, prisluškivali su neko vrijeme ne prijeti li im kakva 
opasnost. Sve je bilo mirno. Izgleda da mogu nepri¬ 
mjetno nastaviti put, da mogu ući u grad. No odjed¬ 
nom se začuje lajanje psa. Iz carinarnice opazio ih je 
stražarski pas. 

„Sad je sve gotovo — reče otac Mautand — jer će 
sad činovnici na carinarnici i noćni stražari otkriti na¬ 
šu varku i pomno nas ispitati. Mene će prepoznati da 
sam stranac. I mogu računati da me onda čeka smrt.” 

No sačuvali su dovoljno prisutnosti duha, pa se ni 
časa ne zadržaše u šupljini zida, nego nastaviše put, 
kao da ili se lajanje psa ništa ne tiče. Mogli su prola¬ 
ziti gradom gdje ih nitko nije susreo. Bog nije dopus¬ 
tio ono najgore. Misionar je pomišljao da se što prije 
skloni u kakvu gostionicu ili koju kuću. No o tome 
nije bilo ni govora. Još jednom morali su proći pokraj 
carinarnice. I tu su na zidinama opazili rupu kroz ko¬ 
ju je prolazio potok. Smjesta su se uvukli u nju. Opet 
šuljanje hladnim potokom, opet strahovita napetost 
da li će im sve poći za rukom. Opet su se nalazili u 
najvećoj životnoj opasnosti. Odjednom su opazili ka¬ 
ko su prošla četiri čovjeka mimo njih. Vidjeli su od- 
sjev svjetla u potoku. Zapanjeni stoje na izlazu i oči¬ 
ma prate čovjeka sa svjetiljkom u ruci. Nekoliko tre¬ 
nutaka čekaju kao ukopani. Srce im silno udara u gru¬ 


dima. Jesu li ih primijetili. Je li prva carinarnica obavi¬ 
jestila ovu? Čekaju. Tada napokon iščezne svjetlo. 
Čovjek se sa svjetiljkom udaljio. To je bio tek sluča¬ 
jan susret, ali susret koji je za njih mogao biti sudbo¬ 
nosan. No sam Bog ih je štitio. Već su stigli na drugi 
kraj grada. Odahnuli su. 

U Koreju je stupio prvi misionar. 

Pratioci odvedu misionara u neku kolibu koja se 
nalazila po strani. Tu ga zamole da sjedne na zemlju, 
jer u koreanskim kućama nema stolica. Pred njega po¬ 
stave šesterokutni stolić, pedalj visok, i donesu mu 
malu okrepu: ciklu i rižu kuhanu u vodi. 

Nakon 15 dana stigoše misionar i njegova pratnja 
do jedne doline koju s jedne strane okružuju brežulj¬ 
ci obrasli šumom i grmljem, a s druge strane krčevi¬ 
nom. 

Posred doline dižu se gradske zidine s visokim tor- 
njevima. Na zidinama su na više mjesta probijena vra¬ 
ta, a iznad najvećih diže se u kineskom slogu podignut 
krov. Kroz dolinu teče velika rijeka Han. Svuda nao¬ 
kolo vide se niske kućice koje imaju ravne krovove, a 
tu i tamo vide se budistički hramovi, kraljevske pala¬ 
če, sudske zgrade, te kuće velikih mandarina. To je 
Seul, korejska prijestolnica, koju otac Mautand, taj 
neustrašivi apostol, želi osvojiti za Krista. 

Mala skupina putnika nije udarila velikim i širokim 
ulicama sredinom grada, nego je krenula uskim uliči¬ 
cama, gdje se nalaze kanali, koji strašno zaudaraju, a 
preko njih vode mostovi bez ikakve ograde sa strane. 
Napokon se misionar i njegovi pratioci zaustaviše pred 
nekom kućom. Jedan od pratilaca otvori vrata. Otac 

Mautand stupi unutra u nisku prostoriju u kojoj gaje 
već čekalo dvadesetak kršćana, koji su ga pozdravili s 
dubokim poštovanjem, a on ih blagoslovi. Dakle, na¬ 
pokon je na cilju! Sad može započeti svoj apostolski 
posao. 

PRVI APOSTOLSKI KORACI 


Sunce je zašlo. Nešto podalje od sela nalazi se se¬ 
ljačko gospodarstvo. Sve je tiho. Odjednom se u mra¬ 
ku pojavi neki čovjek odjeven u žalobno koreansko 
odijelo. Uputio se duž ograde što okružuje to gospo¬ 
darstvo. Iza njega se šulja neki drugi čovjek. Prije ne¬ 
koliko minuta prošlo je još nekoliko osoba i iščezle su 
iza kućnih vrata. I ta dvojica su stigla do vrata. Tad se 
kod vrtnih vrata iz grmlja podiže jedna prilika. Čovjek 
u žalobnom odijelu izgovori lozinku. Prikaza ga s po¬ 
štovanjem pozdravi i onda ga uvede u kuću, a onda se 
ponovno vrati u vrt. To je stražar, koji mora paziti ne 
prijeti li kakva opasnost. On mora provjeriti svakog 
tko dolazi u kuću. 

U toj seljačkoj kući sakupilo se nekoliko kršćana. 
Nekoliko svijeća osvjetljuje prostoriju u kojoj se pri¬ 
sutni čučeći mole. Soba je tako niska da čovjek može 
jedva uspravno sjediti. Misionarev pratilac odložio je 
koš s leđa, uzeo nekoliko rukoveti rižine slame i onda 
izvadi misno odijelo i posuđe te spremi sve za svetu 
misu. Već unaprijed su sve predvidjeli kako će te stva¬ 
ri sakriti ako bi slučajno iznenada banuli policajci. 
Sve bi tako izgledalo kao da su se tu sastali prijatelji 
na prelo. 

Misionar je međutim odložio svoje žalobno odijelo 

i opremio se da ispovijeda. No još nije imao vremena 
da nauči točnije koreanski. Stoga je izvadio cedulju 
na kojoj su kineskim slovima bila napisana pitanja za 
ispovijed. Onome koji pristupi da se ispovjedi on po¬ 
kazuje na pojedina pitanja, a pokornik glavom ili po¬ 
tvrđuje ili zaniječe. A oni koji nisu znali čitati, a ipak 
su se željeli ispovjediti, učinili bi to preko tumača, jer 
im je toliko stalo da dobiju odrješenje. U tim trenuci¬ 
ma ljudi bi briznuli u plač. Tog časa nestaje one stra¬ 
hovite nutarnje napetosti koja ih je mučila kroz tolike 
godine progonstva i zapuštenosti. 

Oltar je več pripravljen. Sveta misna žrtva započi¬ 
nje. Među prisutnim vjernicima vlada duboka sabra¬ 
nost, ozbiljnost, ali i sveta radost. Svi su potreseni i 
kao očarani tim svetim činom koji se eto odvija pred 
njihovim očima. Ta tu dolazi sam Isus Krist među 
njih i k njima. Nakon nekih trideset godina dolazi on 
opet među njih. To su nezaboravni časovi za svakoga 
od njih. Na žalost, svećenik još ne zna njihova jezika 
da bi mogao izreći malu pouku. Osim toga, još mnogi 
kršćani, rasijani na sve strane, mole za svete sakramen¬ 
te. 

PROGONSTVO POČINJE 

Svi korejski kršćani nisu znali da je napokon u Ko¬ 
reju stigao svećenik misionar. Zbog opreznosti za to 
su saznali samo oni u koje se čovjek mogao pouzdati. 
Ta bio bi dostatan samo jedan izdajica pa da dođe do 
novog progona. I svi su kršćani uvijek morali biti spre¬ 
mni na mučeništvo, a da pri tome ne izdaju ni sveće¬ 
nika ni bilo koga drugoga. Trebalo je paziti da se ni- 


»dje ne ostavlja bilo kakav znak po kojem bi manda¬ 
rinski uhode mogli ući u trag bilo kojem kršćaninu. 
Tako je to trajalo nekoliko mjeseci. A onda, ili je mo¬ 
žda pala gdjekoja neoprezna primjedba, ili su možda 
djeca pripovijedala što su čula od svojih roditelja, ili 
se uočilo kako neki ljudi ne dolaze da prinesu žrtve u 
čast svojim pređima, a i počelo se šaputati da su neki stranci 
u zemlji, koji su stigli iz neke veoma uđeljone zemlje. 

Kad je za to čuo, reče jedan Koreanac: ,,To je ne¬ 
moguće! Ta k nama ne može doći ni jedan stranac!” 

No jedan drugi, koji je bio dobro obaviješten, od¬ 
govori mu: „Oni su ipak tu! To mije rekao jedan čo¬ 
vjek pod tajnu, a on ga je vidio svojim očima. I pazi 
dobro, oni dolaze iz daleke zemlje, a štuju nekog stra¬ 
nog Boga, koji se zove Isus. U toj njihovoj vjeri ima 
tajna, za koju mi ne znamo. Ako taj Bog šalje ovamo 
svoje učenike, onda on zna i sredstva i putove kako 
da postigne svoj cilj...” 

Tako je zid šutnje bio tu i tamo probijen. A od tili 
šaputanja iz dana u dan glasovi su postajali sve glasni¬ 
ji. Napokon je taj glas dopro i do vlasti, pa su se one 
odmah dale na posao. Petar Ri bio je prva žrtva. Kine¬ 
ski svećenik Tsiu, koji je prvi uspio prodrijeti u Kore¬ 
ju već prvih godina, povjerio mu je važne zadatke. 
Vlasti su najprije posumnjale upravo na njega i potaj¬ 
no su ga pratile. Kad se jedne večeri vraćao kući, ugle¬ 
dao je pred svojim vratima policiju koja ga je odmah 
uhvatila da ga odvede u zatvor. 

— Zašto me vežete? — upita ih on. 

— Pa zar ti ne znaš što si skrivio? Ti si jedan od 
onih koji su prihvatili neku tuđu vjeru! 


28 


29 


S Rioni su uhvatili i njegovu sestru i oboje ih bacili 
u tamnicu. Koreanska tamnica nije zgrada, kao što je 
kod nas u Europi, nego veliko dvorište okruženo viso¬ 
kim zidom. S nutarnje strane zida načinjene su drvene 
kolibe. Svaka od tili koliba ima samo mala vrata kroz 
koja ulazi unutra nešto malo svjetla. Zimi u njima vla¬ 
da strahovita studen, a ljeti nepodnosiva vrućina. Hra¬ 
na je bila veoma jednostavna. Ujutro i navečer svaki 
bi zatvorenik dobio u lončiću riže koliko se može ša¬ 
kom zahvatiti. Tako bi i jaki ljudi za nekoliko tjedana 
postali sami kosturi. U takvoj jednoj kolibi i Petar Ri 
čekao je čas kad će biti izveden pred sud. 

PETAR RI PRED SUDOM 

Svjestan svoje nevinosti, Petar Ri ponosno ulazi u 
sudsku dvoranu. S njim uvode i njegovu sestru Agatu. 
Njima zdesna i slijeva stoje tamnički stražari, koji 
drže u ruci debele i dugačke batine. Sudac sjeda na 
svoje mjesto i, pogledavši optuženicima oštro u oči, 
započe ispitivanje. 

— Kriva nauka, koju si ti prihvatio, protivi se pošti¬ 
vanju oca i majke. Tko svojim pokojnim roditeljima 
ne žrtvuje, u očima svih Koreanaca gori je od psa i svi¬ 
nje. Takvi ljudi zaslužuju smrt. Osim toga, taje nauka 
kod nas u Koreji zabranjena od države. Dakle, tko je 
prihvati, taj je buntovnik! 

— Ja sam uvjeren — odgovori sucu Petar Ri — da su 
žrtve, što se prinose precima, obična ludost i da ne¬ 
maju nikakve vrijednosti. Stoga, otvoreno govoreći, 
treba ih se okaniti. I zar nije ludost vjerovati da po¬ 


kojnici jedu, te da noću dok mi spavamo, dolaze k 
žrtvenom stolu i tu utažuju svoju glad?! Kad se duša 
odijeli od tijela, tijelo postaje ukočeno, hladno, leši¬ 
na. Duša je pak duh, i ona ne živi odjela i pila. Mi ko¬ 
ji obdržavamo zapovijedi Nebeskog Kralja, nismo 
buntovnici, jer nam Otac koji je na nebu zapovijeda 
da kralja častimo, da roditelje sinovski, a bližnjega 
kao same sebe ljubimo. Nikad se ne može nazivati 
buntovnikom ili zločincem onaj čovjek koji će radije 
žrtvovati vlastiti život, nego zanijekati Gospodara ne¬ 
ba i zemlje, Gospodara anđela i ljudi, Gospodara sve¬ 
mira, Kralja kraljeva i zajedničkog Oca cijelog ljuds¬ 
kog roda, koji nam šalje kišu i rosu i koji daje da sve 
raste. Stoga sam ja spreman radije poći u smrt negoli 
se odreći vjere u toga Nebeskog Kralja. 

Takvom svjedočanstvu sudac nije mogao ništa pri¬ 
govoriti. Samo je pridodao: 

— Možda je zaista istina što ti govoriš. No naše su 
vlasti pod prijetnjom smrtne kazne zabranile tu vjeru. 

Tad sucu padne na pamet ovaj prigovor: — No ako 
ti poklekneš pred slikom Nebeskog Kralja, zašto se ne 
bi poklonio isto tako i slici svog pokojnog oca i maj¬ 
ke? 

— Gospodar neba je sveznajući i beskrajno dobar i 
On vidi naš čin poštovanja. Stoga mu se mi klanjamo. 
A svojim pokojnim roditeljima iskazujemo ljubav na 
taj način da se za njihove duše molimo Nebeskome 
Kralju. Tako nas uči vjera Nebeskoga Kralja. 

— To kažeš samo ti! — odvrati mu sudac. — A tko 
tebi može vjerovati? Tko može potvrditi tvoje riječi? 
Tko te je uopće poučio u tim stvarima? 

Sudac je na'taj način želio ući u trag drugim kršća¬ 
nima. No Petar Ri mu odgovori: — Imao sam knjige 
iz kojih sam sve to naučio. 

— Tko ti je dao te knjige? — upitao ga sudac. No 
Petar Ri mu odgovori: — Vjera Nebeskog Kralja zapo¬ 
vijeda nam da ljubimo bližnjega. Kad bih ja izdao ko¬ 
jeg kršćanina, vi biste ga ubili. Time mu ja ne bih iska¬ 
zao ljubav. Zato ne želim izdati nijedno ime. 

Kad je sudac vidio da mu je nastojanje uzaludno, 
skoči ljut i zapovjedi mučiteljima: — Osuđujem ga na 
muke! Udrite po njemu! — Krvnici zgrabe Petra i po¬ 
čnu ga udarati batinama. Od strašnih udaraca brzo je 
na mučeničkom tijelu pucala koža i pokazale se veli¬ 
ke rane. Tad sudac dobaci: — Hoćeš li sad promijeniti 
svoju odluku? Ili možda ne osjećaš udarce? 

Mučenik mu mirno odgovori: — Kako ne bili osje¬ 
ćao udarce?! — E, onda se odreci svog uvjerenja! — 
Nikada! Ostavio sam tamu zablude i prešao u svjetlo 
istine. Nema više povratka na staro! Ostajem vjeran 
istini! 

Nakon toga krvnici su nastavili svoj krvavi posao: 
udarali su po mučeniku bez milosrđa. A Petar je ne¬ 
prestano zazivao ime Isusovo. Cijelo je njegovo biće 
bilo okrenuto prema Bogu koji mu jedini može dati 
snage da ustraje u tim strašnim mukama. 

Sudac je sve moguće poduzeo da tog prvog kršćan¬ 
skog sužnja dovede do otpada. Kad nije uspio tako 
strašnim mukama, promijenio je taktiku. Reče mu: 
— Ako se svoje vjere zaista ne možeš odreći, onda od 
tebe tražim samo jedno: Na ovom papiru napisat ću 
jedno kinesko slovo. Učini od njega što ti je drago! 


Stavi na njega točku ili ga popljuj, menije to sveje¬ 
dno. Ja ću to smatrati kao znak da si se odrekao svo¬ 
je vjere. 

Petar Ri odlučno poviče: - Ne, tisuću puta ne! To 
od mene nikad nećete dočekati! 

Sad su krvnici još žešće udarali batinama po muče¬ 
niku. A sudac ponovno navaljuje upravo zlobno. Go¬ 
vori Petru oblivenom krvlju: — Ako samo uzdahneš, 
ja ću to smatrati znakom da si otpao od svoje vjere. — 
Bio je uvjeren da će sad brzo doći do svog cilja, no ju¬ 
nački mučenik nije od sebe dao ni glasa, premda je 
već bio toliko izmrcvaren da su mu se vidjele gole ko¬ 
sti i da je meso na njemii visjelo u krpama, a krv tekla 
u mlazovima. A jedna mu je ruka visjela uz tijelo slo¬ 
mljena od udaraca. 

I Petrovu sestru Agatu udarili su krvnici na slične 
muke. No ni ona nije klonula. Junački je podnosila 
udarce kao i njezin brat. No kad sudac nije ni kod nje 
postigao što je želio, zaključi svoje suđenje riječima: 
- Kad nećete promijeniti svog mišljenja, onda ćete 
morati poći u smrt. Jeste li spremni na to? 

— Jesmo! To je naša najžarča želja! 

Tad sudac sav bijesan vikne: — Lude! Neka bude! 
Želja će vam se ispuniti! 

Smrtna je osuda pročitana. Petar Ri mora svoju 
osudu potpisati i izjaviti da je smatra pravednom, ka¬ 
ko to propisuje koreanski zakon. No u toj je osudi 
stajalo između ostalog i to daje kršćanstvo kriva vjera. 

- Moja je vjera sveta! — reče Petar Ri. — I što god 
ona naučava, to je istinito. Ne mogu potpisati osudu 
u kojoj se tvrdi da je moja vjera kriva. 

Tada sudac zapovjedi da mu krvnici uhvate ruku i 
silom njome potpišu njegovu smrtnu osudu. 

Nakon toga je Petar Ri sa svojom sestrom još dugo 
morao čamiti u tamnici. Tu su se međusobno hra¬ 
brili na ustrajnost. 

I u tamnici se Petar pokazao pobjednikom. I tu je 
ostao Kristov svjedok. Njegova dobrota, njegovo po¬ 
štenje i njegova ljubežljivost predobiše srca stražara. 
Obratio je na kršćanstvo ljude koji su s njim bili za¬ 
tvoreni, pripravio ih je na krštenje i krstio ih je. Napo¬ 
kon su ga posve izdale sile, i on umre 25. studenog 
1838. u svojoj tridesetoj godini života. Čuvari zatvora 
umotali su mučenikovo tijelo u ponjavu i noću su ga 
bacili preko gradskih zidina. 

Godine 1925. Petar Ri, prvi korejski mučenik, bio 
je u Rimu proglašen blaženim. 

DEKRET O PROGONSTVU KRŠĆANA 

Pet mjeseci nakon smrti prvog koreanskog mučeni¬ 
ka Petra Ri, 18. travnja 1839. sastalo se „Veliko vije¬ 
će” da pretrese pitanje nove vjere koja je potajno pro¬ 
drla na koreansko tlo. Svi su vijećnici bili složni u to¬ 
me da tu vjeru treba s koreanskog tla iskorijeniti krva¬ 
vim progonstvom. Policiji je izdana zapovijed da učini 
sve što je u njezinoj moći da taj nalog provede u život. 
Svi su ti pripadnici te nove vjere kao „opčarani”, ka¬ 
ko veli „Veliko vijeće”, i veoma ih je malo koji uviđa¬ 
ju svoje „zablude” i koji se zbog njih kaju. Čudni su 
ti ljudi. Svaka zvijer želi živjeti, a oni radije izabiru 
muke i samu smrt nego da se odreknu te svoje vjere. 


Oni puštaju da ih krvnici vežu, i — što je posebno neo¬ 
bično — sami srljaju krvnicima pod nož. 

Pogani nisu nikako mogli shvatiti da netko može 
toliko biti vjeran Bogu, pa su kršćane zato smatrali da 
s u ludi. Započelo je veliko i dugo progonstvo koje će 
poslati u smrt na tisuće kršćanskih mučenika. 

TJYENGOV SLUČAJ 

Tjyeng je čovjek od nekih 24 godine i pripada ple¬ 
menitu rodu. U njegovu su kuću često zalazili kršća¬ 
ni da tu prime svete sakramente. Malo nakon što je 
izdan dekret protiv kršćana Tjyeng je bio zatvoren 
zajedno sa svojom ženom. Kad su ga policajci do¬ 
veli pred šefa policije, taj mu zapovjedi da se od- 
reče svoje vjere. Tjyeng to odlučno odbije. Tad su ga 
udarili na grozne muke. Dok su ga mučili neprestano 
su ga nagovarali da se odrekne svoje vjere, i odmah će 
biti pušten na slobodu. No i tad je ostao čvrst. Onda 
ga povedu na sud. Mandarin, koji mu je trebao suditi, 
dočekao ga je neobično srdačno. I on gaje nagovarao 
da se odrekne te nove vjere pa će biti slobodan. Sad se 
Tjyeng pokazao slabim. Pod dojmom mandarinovih 
prijateljskih riječi i zaveden prividnim razlozima, od- 
reče se svoje vjere. Mandarin je to jedva dočekao i 
odmah ga pusti iz zatvora na slobodu. 

Tjyeng još nije stigao ni do svoje kuće, kad ga spo- 
padne žestoka grižnja savjesti zbog toga njegova čina. 
Sinulo mu je što je zapravo učinio. Nije li on postao 
drugi izdajica Juda?! Zbog toga se sam sebi gadio. Ne¬ 
koliko dana nije ništa ni jeo ni pio, nego je cijelo to 
vrijeme plakao. Napokon više nije mogao podnositi 


34 


35 


te sramote. Otišao je pred sud da tu opozove svoje 
odreknuće vjere. 

— Ti ponovno dolaziš! — viknuše vojnici koji su 
držali stražu pred sudnicom. — Što tražiš ovdje? 

— Želim popraviti zločin što sam ga ovdje prije ne¬ 
koliko dana počinio! Zatajio sam svoju vjeru! Zbog 
toga me silno peče savjest. Želim to reći mandarinu! 
— reče Tjyeng stražarima i pokuša ući u sudnicu. No 
oni mu spriječiše ulaz u zgradu i odgovore mu: — Ono 
što si jednom rekao, to ostaje. Ne može se to popravi¬ 
ti. Stoga idi sad kući! 

Tjyeng nije mogao doprijeti do suca. Tri dana dola¬ 
zio je pred sudsku zgradu nadajući se da će mu ipak 
uspjeti prodrijeti u sudnicu. No kad mu to nije uspje¬ 
lo, odluči da će na ulici čekati dok sudac ne izađe iz 
sudnice. Kad ga je napokon ugledao, potrčao je pred 
njega, bacio se na zemlju, te povikao: — Sagriješio 
sam! Moja su usta izrekla riječi što ih moje srce neće 
i ne može nikada odobriti. Odričem se tog svog zlo¬ 
djela! Ja sam kršćanin i kršćanin ću ostati! 

Sudac, koji je uživao u tome što je uspio da se taj 
čovjek odrekne svoje vjere, želio je izbjeći nove neu¬ 
godnosti. Stoga Tjyengu kratko odgovori: — Ne vje¬ 
rujem ti! — i nastavi put. Tjyeng se, međutim, nije 
dao smesti. Pošao je za sucem vičući iz svega glasa, 
tako da su ga mogli čuti stražari: — Ja sam kršćanin 
i spreman sam za svoju vjeru umrijeti! 

Sad sudac nije smio šutjeti niti se praviti gluhim. 
Dade znak stražarima da Tjyenga uhvate i da ga uda¬ 
re na muke. Tjyeng sav radostan pozdravi stražare. 
Još ga je više razveselilo kad su mu već zatočeni 


kršćani čestitali na tako junačkom držanju. Ta sad 
se eto njegov poraz pretvorio u njegovu pobjedu! 

Uskoro je bio izveden pred sud, gdje je prije za¬ 
nijekao svoju vjeru. Sudac je zapovjedio mučitelji¬ 
ma da Tjyenga udaraju takozvanom lupeškom das¬ 
kom, koja je bila oko pet centimetara debela. Već na¬ 
kon nekoliko udaraca tom daskom krv je iz mučeni- 
kova tijela počela teći na sve strane. Takvim načinom 
mučenja čovjek bude veoma brzo sav izmrcvaren. 
Tjyeng je tom daskom primio 25 udaraca. Tad su ga 
mučitelji onesviještena odnijeli u tamnicu gdje je još 
iste noći izdahnuo. Tako je cijenom svoje krvi popra¬ 
vio što je prije u času slabosti pogriješio. 

JUNAČKI DJEČAK PETAR RYON 

Trinaestgodišnji dječak Petar Ryon ni po čemu se 
nije razlikovao od ostalih koreanskih dječaka u svojoj 
četvrti grada Seula. Igrao se, upuštao se u borbu s dje¬ 
čacima iz susjednih gradskih četvrti. A onda ga jed¬ 
nog dana uze njegov otac nasamo i povjeri mu da je 
kršćanin i da također njega želi poučiti u kršćanskoj 
vjeri. Petar je bio ponosan što otac ima u njega toliko 
povjerenja i revno je pratio pouku i kršćanskoj vjeri. 
Kad je napokon svanuo dan njegova krštenja i kad je 
njegovim čelom potekla krsna voda, on je u svojoj 
duši osjetio da je postao drugi dječak, da odsad pri¬ 
pada cijelim bićem Isusu Kristu. 

Međutim, njegova majka i sestra ostale su i nadalje 
poganke. No to njega nije ni najmanje smetalo da svo¬ 
ju majku uza sve to ljubi dubokom iskrenom ljubav¬ 
lju i da joj iskazuje svoju privrženost. 

Kad se jednoga dana vratio kući, začuo je kako nje¬ 
gova majka i sestra plaču. Pohiti do njih da sazna što 
se dogodilo. Kad ga je majka ugledala, kroz suze mu 
je rekla: „Odveli su oca u zatvor!” Petar je dobro 
znao što to znači, jer je već dosta toga čuo što se do¬ 
gađa s kršćanima u zatvoru i za vrijeme suđenja. Na 
to je bio upozoren već prije godinu dana, kad je is¬ 
punjen radošću i srećom polazio na krštenje. Već on¬ 
da je bio svjestan da time svoj život stavlja na kocku 
zbog svoje vjere u Isusa Krista. I svaki put kad bi čuo 
za junaštvo kršćanskih mučenika, zahvatilo bi ga odu¬ 
ševljenje koje bi mu dušu i srce ispunilo neustrašivoš- 
ću. No sad, kad je kušnja pohodila i njegovu obitelj, 
jače mu je došlo do svijesti što je zapravo obećao Isu¬ 
su Kristu na krštenju. 

Dani su prolazili, a otac je čamio i dalje u tamnici. 
Da barem spasi sina, majka je počela navaljivati na 
Petra da se odreče svoje vjere. U tome joj je pomagala 
i kćerka. No Petar se nije dao slomiti. Tad mu je maj¬ 
ka predbacivala: „Kakva je to ta tvoja vjera koja te 
odvraća od toga da slušaš svoju majku?” Ali sin joj 
ljubezno, no odlučno odgovori: „Majko, kad bili 
smio, ništa mi ne bi bilo draže od toga da tebe poslu¬ 
šam. Ali najveća dužnost je da slušamo zapovijedi 
Nebeskoga Kralja, Stvoritelja svega svijeta. On je naš 
vrhovni Gospodar kojega moramo slušati.” 

Nakon nekoliko dana Petar je saznao da mu je otac 
ubijen u tamnici. Ta ga je vijest ispunila ponosom. 
Pun zanosa je klicao: „Moj otac je pobijedio! On je 
sada pribrojen među svece u nebu!” I u svetom zanosu inolio 
je: „Gospodine, daj da i ja postanem svjedokom za tebe!” 


Opet su do njega stigle vijesti o junačkom držanju 
kršćanskih mučenika na sudu, pa osjeti u svom srcu 
silnu želju da im se pridruži. 

Crkva je, doduše, uvijek zabranjivala kršćanima da 
se dragovoljno predaju krvnicima. Žrtva života je bila 
uvijek ono posljednje što je kršćanin morao dati, kad 
već nije mogao izbjeći progoniteljima. Ta uvijek je pri¬ 
jetila opasnost da netko u trenutačnom oduševljenju 
pođe na muke, ali da ne izdrži, nego da se na mukama 
odrekne svoje vjere. Petar, međutim, nije znao da 
Crkva brani takvo hotimično izlaganje svog života 
zbog vjere. Osim toga, kod njega to nije bilo tek neko 
prolazno oduševljenje, nego ga je ono pratilo već od 
časa njegova krštenja. On je želio na poseban način 
zasvjedočiti Isusu Kristu svoju ljubav. Bio je uvjeren 
da je mučeništvo najbolji način da to dokaže. On se, 
dakle, odluči javiti vlastima kao kršćanin. I tu svoju 
odluku provede u život. U kolovozu 1839. našao se 
Petar Ryon pred mandarinom. Nekako veoma ozbilj¬ 
no i sumnjivo promatra taj dječaka. Ispitivao ga je o 
njemu samom i o njegovoj obitelji. 

Mandarin je morao priznati sam sebi da u Petru Ry- 
onu pred sobom ima dječaka koji neustrašivo izjavlju¬ 
je da je kršćanin. I ni najmanje se ne boji smrti. Stoga 
je najprije počeo s raznim obećanjima nadajući se da 
će tog malog junaka nagovoriti na otpad od vjere. Ali 
kad to nije koristilo, onda mu se počeo prijetiti mu¬ 
kama. Videći da ne pomažu ni prijetnje, sudac odluči 
da mladog Petra udari na muke. Bio je uvjeren da će 
ga na taj način sigurno slomiti u njegovoj vjernosti toj 
novoj vjeri. Udario ga je na takve muke kakve ne pre- 

dviđaju koreanski zakoni, nego kakve može izmisliti 
samo mozak jednog krvnika. 

Petra su četrnaest puta ispitivali i četrnaest puta su 
ga podvrgli strašnim mukama. Jadni dječak dobio je 
oko 600 udaraca batinom i 45 udaraca takozvanom 
„lupeškom daskom”. Pred sucima je ležao sav izmr¬ 
cvaren i slomljenih kostiju. No upravo se moglo vidje¬ 
ti kako je sam Bog u tog dječaka ulio svoju snagu. U 
svim tim patnjama Petar je sačuvao vedrinu. U jed¬ 
nom času on otrgnu sa svog tijela komad mesa stoje 
visjelo onako sasječeno od batina, te ga baci pred no¬ 
ge sucima. Oni od stida i od udivljenja nad tolikim ju¬ 
naštvom nisu znali što bi rekli. 

No kako mladi mučenik ni nakon tolikih mučenja 
nije izdahnuo, suci su poslali k njemu u tamnicu krv¬ 
nike koji su ga tamo zadavili. Bilo mu je tek 13 godi¬ 
na. 

NI BISKUP NIJE BIO POŠTEĐEN 

Misionaru ocu Maubandu pridružila su se između 
1835. i 1839. godine još dva misionara. To su bili: bi¬ 
skup Lovro Imbert i svećenik otac Ghastan. Sva tro¬ 
jica su neprestano opominjala vjernike da se klone 
svake nerazboritosti i da ne gube uludo glave. A i oni 
sami su se nastojali skloniti na sigurno mjesto. Biskup 
je pomišljao da bi bilo dobro kad bi se njegova dva su¬ 
brata za neko vrijeme sklonili u susjednu Kinu, a on 
sam da bi ostao u Koreji. No brzo je uvidio da je to 
nemoguće jer su straže na granici bile pojačane i gra¬ 
nica budno čuvana. Osim toga, za tih dana teških ku¬ 
šnja mladim je kršćanima bila veoma potrebna njihova 


pomoć. Stoga su odlučili da će se biskup skloniti u je¬ 
dno udaljeno selo, a oba misionara da će potražiti 
sklonište negdje drugdje. Ali biskup im je naglasio da 
svi moraju uza sve to biti spremni i na najgore. 

Nakon tog dogovora biskup je pošao s jednim rev¬ 
nim kršćaninom, Andrijom Tyeng u neko zabačeno 
seoce, udaljeno od svakog većeg naselja. A oba misio¬ 
nara sklonila su se u kraj gdje nije još započeo progon 
kršćana, a kad je nešto kasnije počeo, nije bio tako 
žestok kao u Seulu i njegovoj okolici. Tako su se bri¬ 
nuli za vjernike koliko su im to okolnosti dopuštale. 

Kao što je bilo uvijek u povijesti, tako se ponovilo 
i ovdje da su se našli slabići koji su u tim danima kuš¬ 
nje otpali od vjere, a našlo se i izdajica. Državne su 
vlasti obećale veliku nagradu onome tko otkrije gdje 
se nalaze misionari i gdje se kriju. I našao se jedan ot¬ 
pali kršćanin koji se ponudio vlastima da će im u to¬ 
me pomoći. Vlasti su tu ponudu objeručke prihvatile. 

Izdajica je otišao u provinciju i tu je pohodio sve 
poznate kršćane koji nisu ni slutili da bi on mogao bi-- 
ti izdajica. On je tim kršćanima pripovijedao kako su 
u Seulu neki kršćani govorili mandarinima o novoj 
vjeri i o njezinim istinama. Bog je — kako je saznao — 
taknuo srca mandarina i sad bi oni bili spremni pri¬ 
hvatiti tu vjeru, samo je potrebno da im netko pota¬ 
nje rastumači pojedine vjerske istine. Kad bi, dakle, u 
Seul došao biskup ili koji drugi misionar, moglo bi se 
veoma lako dogoditi da kršćanstvo prihvate ne samo 
mandarini, nego i kraljevski dvor. Kad je izdajica vidio 
kako mu kršćani vjeruju, doda: „Ja dolazim ovamo 

jer su me poslala braća iz glavnog grada. Nosim pismo 
za biskupa. Recite mi gdje on stanuje.” 

Poruka koju je iz Seula donio izdajica kršćanima se 
činila tako lijepa da su posve zaboravili na oprez. Za¬ 
boravili su da se propitaju koliko u svemu tome ima 
istine. U svom oduševljenju odali su izdajici ime kršća¬ 
nina Andrije Tjyenga koji je jedini znao gdje se biskup 
sakriva. Izdajica je odmah potražio Andriju, te i nje¬ 
mu ispripovjedi ono isto što je prije ispripovjedio on¬ 
im kršćanima. Andrija je bio jednostavan čovjek, pa je 
i on povjerovao izdajici. I obeća mu da će ga odvesti 
do biskupa. 

Kad je sutradan Andrija vidio da izdajicu prati 
mnoštvo „radnika i seljaka”, zapravo preobučenih 
vojnika, malo se zamislio. Napokon reče: „Neću ići 
dalje dok se ne udalje tvoji pratioci!” Izdajica je pri¬ 
stao na to. No kad su stigli na nekih stotinu metara 
od kuće u kojoj je bio sakriven biskup, Andrija reče 
izdajici da tu počeka, a on se sam uputi do kuće. Tu 
biskupu saopći poruku. Biskup gaje saslušao, a da ni¬ 
je ni okom trepnuo. Odmah je otkrio prijevaru te oz¬ 
biljno reče Andriji: „Sinko, neprijetelji su te prevarili!” 

Što da sad radi? - razmišljao je biskup. Za bijeg 
nema gotovo nikakve mogućnosti, jer je izdajica sa 
svojim ljudima u neposrednoj blizini. No ako bi on i 
uspio sad pobjeći, time će samo pojačati progon 
kršćana. Neko je vrijeme razmišljao što da učini. Na¬ 
pokon odluči da će se predati u ruke izdajici. 

To se dogodilo 10. kolovoza 1839. godine. 

Sutradan ujutro biskup je prikazao Bogu svoju po¬ 
sljednju svetu misu. Nakon toga je napisao pismo svo¬ 


jim misionarima: „Draga moja subraćo! Neka Bog bu¬ 
de blagoslovljen! Neka se vrši njegova sveta volja! Ja 
se više ne mogu sakrivati. No vi se sklonite što bolje 
možete dok vam ne pošaljem vijest, ukoliko će mi to 
uopće biti moguće. Molite za mene. Lovro Imbert, 
biskup.” 

Nakon toga skupi on ono malo svojih stvari u mali 
zavežljaj te se zaputi na mjesto gdje ga je čekao izda¬ 
jica. Izdajica ga je odmah dao svezati i tako su ga po¬ 
veli u grad Seul. Čim su stigli u Seul, biskupa su od¬ 
mah poveli u zatvor. S preslušavanjem na sudu nisu 
dugo čekali. Ispitivao gaje sam vrhovni sudac. Najpri¬ 
je ga je pitao gdje se nalaze ostali misionari. No bis¬ 
kup mu je uskratio odgovor. Kad su ostala uzaludna 
sva sučeva nastojanja da biskup izda svoje suradnike, 
odluči da ga preda mučiteljima. Biskupa su poveli do 
mučila za savijanje kostiju. Mučitelji su ga svezali i 
onda su mu počeli savijati kosti na nogama. Premda 
su bolovi bili neopisivi, biskup ili je podnosio junač¬ 
kim mirom. 

Videći da ni na taj način ništa ne postizava, sudac 
zatraži od biskupa da se odrekne Boga. Ali on mu ja¬ 
kim glasom odgovori: „Svoga Boga ne mogu i neću 
nikad zatajiti!” 

Tad sudac zapovjedi krvnicima da mučenika tuku 
štapovima, a nakon toga dade ga odnijeti u tamnicu. 

SVEĆENICI ŽRTVUJU ŽIVOT 

Slijedeće noći dok je biskup sav izranjen ležao na 
prljavoj slamnjači stisnut uz druge zatvorenike, u svo- 

joj je duši proživljavao tešku borbu. Sa svojim je živo¬ 
tom već obračunao, ali što će biti s njegovim svećeni¬ 
cima, što će biti od njegove misije? Misionari su mo¬ 
gli još dugo ostati sakriveni, no zato su kršćani bili 
tim više progonjeni. Krvnici su ih na sve načine mučili 
samo da od njih saznaju gdje se kriju misionari. S dru¬ 
ge strane, pitanje je hoće li se stišati bijes progonitelja 
ako dobiju u ruke misionare. Ipak treba sve učiniti 
da se progon pokuša što više ublažiti. Stoga nakon du¬ 
gog razmišljanja i žarke molitve biskup donese veoma 
tešku i bolnu odluku. Iz zatvora napisa svojim misio¬ 
narima ovo pismo: 

,,U velikoj nevolji pastiri daju svoj život za svoje 
ovce. Ako još niste napustili Koreju, dođite sa pre¬ 
fektom Son-Kie Tsongom. Ali s vama neka ne dolazi 
nijedan kršćanin.” 

Son-Kie Tsong pošao je sa stotinu ljudi da dovede 
misionare. 

Kad su misionari primili pismo svog biskupa, u 
prvi čas su zadrhtali. No već više godina očekivali su 
oni mirno i promišljeno ovaj veliki čas. A sad je eto tu! 

Prije nego što su se predali krvnicima, napisali su 
svojim koreanskim kršćanima posljednje upute i ujed¬ 
no svoj duhovni testament. A u Rim su poslali izvješ¬ 
taj o svome radu. Iz tih pisama saznajemo za divan ju¬ 
nački duh prvih koreanskih kršćana. U jednom od tih 
pisama piše: „Ako bi išta moglo umanjiti radost koja 
nas ovaj čas ispunja, to je misao da moramo ostaviti 
svoje revne novokrštenike...” I opet: „Blagdan na koji 
se spremamo i odviše je velik, a da bismo svoja srca 
mogli ispuniti žalošću...” 


Napokon pođu tom „velikom blagdanu” u susret: 
uputili su se da se predaju u ruke svojim krvnicima. U 
gradiću Hongtjeu naišli su na svoje progonitelje. Oni 
su ih odmah svezali i na konjima poveli u Seul. U Se- 
ulu ili odvedoše u zatvor u kojem se već nalazio nji¬ 
hov biskup. Kakvog li susreta! Biskup je svojim sveće¬ 
nicima pružio ruke i pozdravio kao svoje vjerne surad¬ 
nike 11 a Božjoj njivi. Sad će, eto, neprijatelji uništiti 
taj njihov rad. Da, oni će biti pogubljeni! Svoj život 
završit će na stratištu kao kakvi zločinci... Sve ih to 
ipak ne može slomiti. Neki pobjedonosni plamen bu¬ 
kti u srcima tih svećenika. Taj sveti plamen osvjetljuje 
im i mučila, pače i samu smrt. Ta, eto, oni će biti za¬ 
jedno posvećeni Kristu po svojoj žrtvi života. Osjeća¬ 
ju radost što ih je Gospodin izabrao da zajedno pri- 
nesu njemu na čast tu žrtvu. 

Već sutradan misionari budu izvedeni pred sud. Svi 
suci su svečano odjeveni. Iza sudaca stoje u gustom 
redu vojnici i stražari naoružani puškama, sabljama i 
štapovima. Tu su i mučitelji koji stoje kraj mučila. 

Preslušavanje teče prema već uhodanom načinu. 
Suci traže od misionara da im ispripovjede svoj ži¬ 
vot i da priznaju svoj,,zločin”. Misionari im ukratko 
ispripovjediše o svom radu i o svojim namjerama, ali 
pri tome su dobro pazili da ne bi izložili opasnosti 
bilo kojeg kršćanina. Kad su suci silom tražili da im 
kažu neka imena kršćana, oni su odgovorili: ,,To nam 
zabranjuju naše svete zapovijedi!” Otvoreno su rekli 
sucima da ih na to neće navesti ni varkom ni muka¬ 
ma, pa ni samom smrću. 

Preslušavanja su trajala devet dana; devet dana su 

im se prijetili; devet dana su ih mučili, devet dana sta¬ 
jala su ta tri svećenika nepokolebivo pred tim svojim 
mučiteljima junački ispovijedajući svoju vjeru i juna¬ 
čki šuteći. Nisu odali ime nijednog kršćanina. Deve¬ 
toga dana navečer bila je konačno izrečena smrtna 
osuda. To je bilo 20. rujna 1839., a smrta kazna iz¬ 
vršena je sutradan. 

Biskup i oba njegova svećenika bili su po svečanom 
obredu izvedeni na stratište, na obalu rijeke Han, pet 
kilometara daleko od grada Seula. Povorku s osuđeni¬ 
cima vodio je sam glavni zapovjednik Seula. Kad su 
stigli do stratišta, misionarima su svukli gornje odijelo, 
svezab su im ruke na leđima i kroz tako svezane ruke 
provukli su im velike štapove. Zatim su im strelicama 
probušili uši, a onda su im lice najprije polili vodom 
da im nakon toga bace po šaku živog vapna. Ali taj 
„obred” mučenja još nije bio gotov. Šest vojnika uze¬ 
lo je u ruke štapove i mučenike su tri puta proveli 
oko stratišta. To je bio način da ili izlože divljačkom 
izrugivanju svjetine. Potom su razvili korejsku zastavu 
i još jednom svečano pročitali smrtnu osudu. Poslije 
toga zapovjednik je naredio osuđenicima da kleknu, a 
onda je deset vojnika navalilo na njih. Plesali su oko 
njih neki divljački ples i pri tome je svaki od njih mi¬ 
sionarima kopljem zadao po jedan udarac. Mučenici 
su nepomično ostali klečati na svom mjestu i junački 
podnosili sve te muke. Napokon je došao i onaj čas 
konačne žrtve. Krvnici su im mačem odrubili glavu. 
Jedan vojnik je pokupio glave i položio ih na pladanj 
te ih pokazao zapovjedniku. Time je poganskoj pravdi 
bilo zadovoljeno. 

Tjelesa tili Kristovih svjedoka ostala su tri dana ne- 
pokopana, a onda su ih prekrili vrućim pijeskom. Ko- 
reanski vjernici su se nadali da će ih moći časno poko¬ 


pati. Međutim, to im nije bilo moguće učiniti jer su 
vlasti tamo postavile jake straže. Kad su dva tjedna 


nakon mučeničke smrti misionara neki kršćani po¬ 


kušali mrtva tjelesa iskopati i sakriti, bude jedan od 


njih uhvaćen i bačen u tamnicu. Dvadeset dana kasni¬ 
je to isto je pokušala učiniti jedna druga mala skupina 
kršćana, pa makar ih to stajalo i života. Njima je us¬ 
pjelo. Mučenička tjelesa preniješe na brijeg Sam-syen, 
tj. na „Brijeg triju svetaca”. No tu nisu ostala. Danas 


ona počivaju s tjelesima drugih korejskih mučenika u 


kripti katedrale u Seulu. 


NAKON PROGONSTVA 

Veliko progonstvo kršćana, koje je započelo 1838. 
godine, trajalo je sve do 1841. godine. Nakon toga os¬ 
tale su samo ruševine. Kršćanske su općine bile po vi¬ 


še puta uništene. Na tisuće vjernika izgubilo je imetak 
i bilo kakve prihode, štoviše i zavičaj. Tisuće njih naš¬ 
le su smrt pod krvničkim mačem. Mnoge su obitelji 
izgubile očeve i mnoga su djeca oplakivala svoje mrtve 
roditelje, mnogi su muževi uzalud tražili svoje žene, 
kao i mnogi roditelji svoju djecu. Gotovo svi kršćani 
koji su ostali na životu trpjeli su veliku oskudicu i si¬ 
romaštvo. No ipak moraju od nečeg živjeti. Stoga se 
povukoše u pusta i divlja brda, kao što su to učinili i 
kršćani za vrijeme prvog progona 1801. godine. Dali 
su se na krčenje šuma i na obrađivanje divljeg tla. Na- 

šio se i pogana koji su dobro poznavali poštenje kršća¬ 
na, pa su im posuđivali novac da mogu kupiti sjeme. 

Tko bi pomislio da su progoni oslabili vjeru kršća¬ 
na, taj bi se veoma prevario. Našli su se ljudi koji su 
prije pomagali misionarima. Oni su počeli obilaziti 
braću kršćane te su ih hrabrili da ustraju u vjeri te su 
polako izgrađivali njihov vjerski život. Tako su oni 
uza sve kušnje i nevolje ostali vjerni Kristu, iako nisu 
imali svećenika. 

POKUŠAJ ANDRIJE KIMA 

Za vrijeme božićnih blagdana 1842. godine prola¬ 
zio je neki mladi Koreanac pustinjom koja dijeli Kinu 
od Koreje. Njegov izgled lica nekako odudara od nje¬ 
gova prosjačkog odijela. A prosjačkom odijelu ne od¬ 
govara ni svota od 30 srebrnika i 40 zlatnika što ih 
nosi pod pokrpanim odijelom. Taj mladi čovjek koji 
neustrašivo ide prema Koreji zove se Andrija Kim. On 
je bogoslov kojega je misionar otac Mautand poslao 
1837. godine u grad Makao u Kini da se tamo pripravi 
za svećeništvo i da se onda kao prvi koreanski sveće¬ 
nik vrati u Koreju i pomogne svojoj kršćanskoj braći. 
Sad putuje u svoj zavičaj. S njime je htio poći i misio¬ 
nar otac Maistre (Mestr), ali novoimenovani apostol¬ 
ski upravitelj korejske misije, biskup Ferreol, koji je i 
sam veoma čeznuo kad će napokon moći poći u Kore¬ 
ju, smatrao je da je bolje ako pođe sam Andrija i pri¬ 
pravi put misionarima. Za jednog Koreanca lakše je 
da uđe u Koreju, ispita kakvo je sad stanje u toj zem¬ 
lji, te pripravi način i put kako bi novi biskup mogao 
ući u Koreju. 


Sunce je upravo zalazilo kad je Andrija ugledao ka¬ 
ko iza snježnih polja izranja pogranični grad VViju. 
Tad stvori nacrt kako će prijeći granicu. Narezat će 
granja, i od njega će načiniti breme, natovarit će ga na 
leđa i kao kakav siromašni seljak proći će pokraj cari¬ 
narnice na granici. No kad se htjedne dati na taj po¬ 
sao, ustanovi daje svoj nož ostavio u Pyen-menu, oda¬ 
kle je pošao na put. U sebi je vapio: „Gospodine Bo¬ 
že, pomozi mi sad!” I nastavio je put. Tako se bez 
ikakvog plana približio granici. Već izdaleka ugledao 
je vojnike na graničnom prijelazu kako pregledavaju 
putnicima isprave. Andrija uspori korak da malo bo¬ 
lje promisli kako bi mogao prijeći granicu a da ga stra¬ 
ža ne opazi, kad odjednom začuje iza sebe mukanje 
krava. Okrene se i ugleda veći broj volova i krava koje 
su gonili pastiri. Pomisli u sebi da bi mu to moglo do¬ 
bro doći pa pričeka da ga goniči stoke stignu, te onda 
pođe zajedno s njima prema granici. 

Kad su stigli do carinarnice, stražar vikne: „Pokaži¬ 
te putnice!” No Andrija se pričini kao da ne čuje, ne¬ 
go se uputi ravno prema pisarni. Stražar ga je neko 
vrijeme pratio pogledom, no kad je vidio kamo ide, 
okrenuo se opet da nastavi svoj posao. Tad se Andrija 
brzo izgubi među volovima razgovarajući s goničima. 
Mislio je da će tako najlakše s tim domaćim goničima 
prijeći granicu. Na žalost, u tome se prevario. Iz cari¬ 
narnice izađe jedan činovnik i zapovjedi da svi mora¬ 
ju doći u pisarnu i da tu svaki pokaže svoje isprave. 

Međutim, sunce je već zašlo. Tamni carinski ured 
rasvjetljavalo je nekoliko baklji. Osim činovnika koji 
su pregledavali putnice u sobi se nalazio ijedan časnik 

koji je sjedio na povišenom mjestu i pazio da nijedan 
od prisutnih ne umakne a da nije pokazao svoju put¬ 
nicu. Andrija se nalazio u očajnom položaju. Nije 
znao što da radi. A čvrsto je odlučio da se neće poslu¬ 
žiti lažima, jer vjesnik Kristova Evanđelja ne smije te¬ 
meljiti svoj rad na lažima. 

Prvi koji su dali pregledati svoje putnice počeli su 
izlaziti van iz pisarne. Eto prilike da se spasi. Andrija 
se okrene kao da je već i on gotov te pode s ostalima 
van. No tad skoči carinik koji je pregledavao putnice 
i pozove ga natrag, ali Andrija nastavi put kao da se to 
njega ne tiče. Tad ga časnik pozove. On se okrene i 
ljutito vikne: „Pa pokazali smo već putnice!” 

Još dva koraka, i bio je već vani, no ipak još nije 
minula opasnost. Još su stražari mogli potrčati za 
njim i uhvatiti ga. Stoga u luku optrča stoku koja je 
tu stajala i tako ga sakrila pogledima carinika, te brzo 
zaokrene u jednu pokrajnu ulicu. No ni time još nije 
minula opasnost, jer u gradu nije poznavao nikoga 
kod koga bi se sklonio da prenoći. Zato u toj nevolji 
istrča iz grada i uputi se u hladnu zimsku noć bez od¬ 
ređenog cilja, samo da spasi život. 

Trčao je kroz noć sate: već je prošla i ponoć. Oko 
njega sve tama. Muči ga velika studen pa negdje mora 
naći sklonište. Naišao je na neko svratište kraj puta. 
Uđe unutra. Tu je bilo nekoliko ljudi koji su ga poče¬ 
li pažljivo promatrati, jer su opazili daje stranac. An¬ 
drija ih sve pozdravi i naruči večeru. No kako je zbog 
dugog boravka u tuđini u svom govoru usvojio tuđin¬ 
ski naglasak, postao je sumnjiv prisutnima. I njegovo 
odijelo pojačavalo je sumnju. Prišli su mu bliže i ski¬ 


nuli su mu kapu s glave. Ugledali su da ima kineski 
perčin. To je bilo dosta. Uhvatili su ga i kazali mu da 
će ga prijaviti vlastima da ga zatvore kao uhodu ili od¬ 
bjeglog zločinca. 

Andrija ostade miran i odlučno reče: „Ja sam Ko- 
reanac i putujem u Seul. Nisam počinio nikakvo zlo 
pa stoga što vi tvrdite neće ništa promijeniti moj po¬ 
ložaj. O tom budite uvjereni, predate li me vlastima, 
neće mi biti teško dokazati moju nevinost.” 

Oni ga nakon toga izbace iz kuće, ali odmah za 
njim pošalju jednog čovjeka da vidi da lije doista po¬ 
šao prema Seulu. Andrija je s tim računao jer je dobro 
znao u kako je velikoj opasnosti da padne u ruke poli¬ 
ciji. Tada bi zbog novca što ga ima kod sebe veoma 
lako mogao biti osumnjičen kao razbojnik, a to bi po 
korejskim zakonima značilo - smrt. Time bi uzalud¬ 
ne bile njegove višegodišnje nauke u tuđini i moguć¬ 
nost da se jednom vrati u svoju domovinu kao pravi 
korejski svećenik koji bi pomogao svojoj braći kršća¬ 
nima u tim teškim danima. Stoga pođe dobar dio pu¬ 
ta prema Seulu, a onda u velikom luku prema Kini. 
Uvidio je da bez pomoći domaćih kršćana ne može 
ostati u Koreji. 

Međutim je zarudjela zora. Andrija se sad ne usuđu¬ 
je poći dalje po danu. Sakrio se na podnožju nekog 
šumovitog brda pod granama omorika i jela. Tamo 
proboravi čitav dan. 

Kad se ponovno smračilo, mogao je nastaviti put. 
Ali čim krene, osjeti da je zbog hladnoće i gladi osla¬ 
bio. Ta više od 24 sata nije ništa jeo. Čitavu prošlu 
noć proveo je u lutanju, a i opasnost da bude uhva- 

ćen, sve je to pridonijelo da je osjetio kako mu sile 
malakšu. Posrnuo je i pao i ostao je ležati u snijegu 
tamo gdje je pao. Tad začuje neki glas koji mu je go¬ 
vorio: „Ustani i pođi dalje!” Probudi se i pričini nru 
se da vidi neko biće koje ide pred njim kao sjena po¬ 
kazujući mu u noći put. Kad je kasnije pripovijedao o 
tom događaju, rekao je: „Mislio sam tada da je ta po¬ 
java i glas plod moje mašte, koja je zbog gladi i zbog 
straha od opasnosti bila previše uzbuđena. Bilo što bi¬ 
lo, no tad me je Božja providnost spasila, jer bih se 
inače smrznuo i probudio tek na drugome svijetu.” 

On, dakle, nastavi put i ujutro se nađe na obali rije¬ 
ke Yale. Rijeka je bila smrznuta pa je on tako mogao 
zaobići pogranične straže. Stupi na led, no pod ledom 
počne voda nekako čudno mrmoriti. Oprezno, korak 
po korak stupa on po ledu naprijed. Nekoliko puta 
pod njegovim je nogama led počeo pucati. Odjednom 
mu koljena počnu klecati od iscrpljenosti, posklizne 
se i padne. Led pod njim pukne i on se nađe u prljavoj 
vodi do prsiju. Voda je bila studena kao led. Prijetila 
mu je opasnost da će ga voda povući pod ledeni pokri¬ 
vač. Samo uz najveći napor uspije se održati na povr¬ 
šini, te se u mokrom odijelu ponovno popne na led. 
Posve iscrpljen legne na led, ah se ponovno digne i na¬ 
stavi put. Još dva puta je pao u vodu, dok na kraju ni¬ 
je dospio na obalu. No sad mu je prijetila opasnost da 
se mokro odijelo smrzne na njemu. Samo brzim giba¬ 
njem pođe mu za rukom da se malo ugrije i tako se 
spasi od smrzavanja. Kako god je bio iscrpljen, počeo 
je čak trčati i skakati da se što više ugrije. Napokon 
naiđe na neku gostionicu. No i tu je bilo poteškoća. I 


aostioničar je počeo nekako nepovjerljivo promatrati 
t 0 a poderanog i od riječnog blata uprljanog prosjaka. 
Oklij evao je da takvog čovjeka primi u svoju kuću. Ta 
uz to je bio sav natečen i lice mu je bilo sve izgrebe- 
no da bi svakome lako moglo doći na um da bi tog 
Čovjeka trebalo predati pograničnoj straži. Ali Andri¬ 
ja ni sada ne izgubi prisutnosti duha. A našao se u 
tom gostioničaru i čovjek koji mu se smilovao i dao 
niu prenoćište. Sutradan se Andrija dade na put da 
potraži oca Maistrea. 

NESLOMIVA VOLJA 

Kad je biskup Ferreol saznao da Andrija Kim nije 
uspio u svom pothvatu da se probije u Koreju nije 
zbog toga klonuo. On poziva Andriju da se s njim do¬ 
govori za nov pokušaj. 

Na sjeveroistoku Koreje nalazi se pogranični gradić 
Houneoun, i to sasvim blizu ušća tijeke Tu-man. U 
tom gradiću održavao se svake druge godine veliki sa¬ 
jam na koji su dolazili stanovnici iz cijele okolice. Bi¬ 
skup je smatrao da je to veoma zgodno mjesto za sas¬ 
tanak njegovih glasnika i korejskih kršćana. Stoga im 
je poručio da tamo pošalju svoje poslanike, a on će 
poslati svoje. Kao znak raspoznavanja bit će bijeli 
rupčić u ruci njegovih poslanika i crvena čajna ke- 
sica o pojasu. 

Andrija je pošao na taj daleki put u pratnji nekoli¬ 
ko drugova. Kad je stigao u grad Houneoun, još sajam 
nije bio otvoren, pa je trebalo čekati. Napokon ga je 
tamošnji mandarin svečano otvorio i proglasio da je 



slobodan pristup svima u to pogranično mjesto kroz 
sve vrijeme dok traje sajam. 

Na tom sajmu našlo se mnoštvo trgovaca Kineza, 
Tatara, Rusa i Koreanaca. Jedni su prodavali krzna, 
drugi stoku, treći kućne potrepštine... Na sve strane 
čulo se pogađanje mušterija i trgovaca. No Andrija i 
njegovi drugovi nisu gledali na robu nego su, gurajući 
se kroz mnoštvo, tražili kršćane. Ali nigdje nisu naila¬ 
zili na njih. 1 kad su već izgubili svaku nadu, uputili su 
se do svratišta u kojem su odsjeli. I dok su se približa¬ 
vali svratištu, opaze čovjeka koji ih je pomno proma¬ 
trao. Zaustave se i Andrija ga upita: „Jesi li ti Kristov 
učenik?” Stranac mu kratko odgovori: „Jesam!” Tad 
mu on reče da oni upravo traže korejske poslanike, a 
oni da su biskupovi poslanici. Moraju se dogovoriti 
kako bi biskup mogao ući u zemlju uz njihovu pomoć. 
Čovjek ih povede k ostalim članovima svog poslanstva 
i tu su se ti siromašni korejski kršćani izjadali pripovi¬ 
jedajući o svojim nevoljama i patnjama. Na kraju 
otvoreno rekoše da će vrlo teško uspjeti biskupa pre¬ 
baciti preko granice, jer su pooštrene straže napose na 
ovoj strani. Tu su naime prva tri misionara prešla gra¬ 
nicu. Stoga oni smatraju da će taj pothvat mnogo la¬ 
kše uspjeti na zapadnoj granici, preko Pyen-mena. 

Biskup je čekao na Andrijin povratak da čuje kako 
stoje stvari s njegovim prebacivanjem preko korejske 
granice. Kad se Andrija napokon pojavio pred njim, 
biskup je vrlo pažljivo slušao njegov izvještaj. A onda 
donese konačnu odluku: Kad se ne može probiti u 
Koreju kopnenim putem, zašto da ne pokuša mor¬ 
skim putem? Istina, i uzduž cijele obale nalaze se stra¬ 


ne, ali uvijek se može naći način da se iskrca na ne¬ 
kom skrovitom i manje pristupačnom mjestu. 

Svoj plan izloži Andriji: on će poći u Šangaj i tu će 
čekati da Andrija dođe po njega lađom i poveze ga do 
korejske obale. Zaključeno je konačno da će biskup 
kopnenim putem otputovati u Šangaj, a Andrija da će 
još jednom pokušati ući u Koreju kod VVijua, ali ne 
sam, nego uz pomoć korejskih kršćana. Ako mu to us¬ 
pije, nabavit će jednu lađicu i njom bi onda otplovio 
do Šangaja, udaljenog oko 900 km, da odanle doveze 
biskupa morem do korejske granice. 

NOVI PRIJELAZ GRANICE 

Andrija se odmah uputio prema mjestu VViju i tamo 
je stigao već sutradan. Tu je sa svojim drugovima od¬ 
redio mjesto gdje će se iduće noći sastati. Pratioci će 
poći javno cestom preko granice ne zaobilazeći pogra¬ 
ničnu kontrolu, jer su i ovamo došli s koreanskom 
putnicom. 

Andrija — kojega je u međuvremenu biskup zaredio 
za đakona — sam nam pripovijeda o tom svom pot¬ 
hvatu: — Ja sam se brzo sakrio u mraku jedne šumice 
uvukavši se u grmlje. Od granice sam bio udaljen oko 
jedan sat hoda. Opkoljen bedemom od snijega, čekao 
sam noć. Da skratim vrijeme, počeo sam moliti kruni¬ 
cu. A čim se spustila noć, preporučim se Bogu i napu¬ 
stim svoje sklonište i krenem prema gradu. No da bih 
mogao ići tiše, skinuo sam cipele i hodao sam samo u 
čarapama. Išao sam tajnim stazama provlačeći se kroz 
grmlje prema granici. Odjednom je prestalo grmlje i 

pojavila se otvorena, snijegom i ledom prekrivena, či¬ 
stina koju u tamnoj noći nije bilo moguće pregledati. 
To me je upućivalo,da je tu blizu rijeka. Prešao sam 
preko smrznute rijeke na drugu stranu. I tu se prosti¬ 
rala slična čistina prekrivena snijegom. Zatim se opet 
nalazila rijeka. Napokon sam se približavao dogovore¬ 
nom mjestu. Kad sam kroz duboki snijeg stigao do 
tog mjesta, nisam tamo našao nikoga. Tad mije došla 
na pamet misao da se možda mojim pratiocima nešto 
dogodilo. Nisam znao što da sad sam započnem. Da 
sam krenem naprijed, bilo bi vrlo opasno. A k tome 
još mi je i novaca nestalo. Pokušao sam malo obići 
okolinu da možda ipak susretnem svoje pratioce. Za¬ 
tim se ponovno vratim na ugovoreno mjesto. Tako 
sam to činio nekoliko puta. A onda već umoran i is¬ 
crpljen legnem u neki zaklon da se malo odmorim i 
u molitvi se preporučim Bogu. Odjednom se trgnem 
od straha. No taj strah brzo se pretvorio u veliku ra¬ 
dost. Naišli su napokon toliko očekivani pratioci. 

Oni su mu pripovijedali da su nekoliko puta dolazili 
na to dogovoreno mjesto, ali njega nisu našli, pa su ga 
drugdje tražili. A i on je njima slično pripovijedao ka¬ 
ko je njih tražio. Sad su svi zahvaljivali Bogu da su se 
konačno našli. 

Kad je svanulo jutro, krenuli su zajedno na put. 
Međutim, Andrija je brzo klonuo. Noge ga nisu mogle 
držati. Bila je to posljedica njegova noćašnjeg hodanja 
po snijegu i ledu samo u čarapama. Morao je potraži¬ 
ti sklonište u jednoj gostionici da se odmori i oporavi. 
A onda je nabavio dva konja i pošao za svojim pratio¬ 
cima. Na putu su naišli na dvojicu kršćana koji su ih 


dočekali s odmorenim konjima. Nakon sedam dana 
putovanja osvanuo je pred svojim rodnim gradom Se- 
ulom. No u grad je ušao vrlo oprezno. Bilo mu je do¬ 
bro poznato da su državne vlasti znale za njegov od¬ 
lazak u tuđinu i ako sad saznaju da se vratio, odmah 
će ga uhvatiti i zatvoriti. Zbog opreznosti nije se javio 
čak ni svojoj majci daje stigao u domovinu, jer se bo¬ 
jao da bi ona u svojoj radosti mogla negdje neoprezno 
odati njegov povratak. A time bi propali svi planovi 
što ih je zamislio da dovede biskupa u Koreju. 

ANDRIJA POSTAJE KAPETAN BRODA 

Andrija Kim mora u Seulu što je moguće brže sve 
pripraviti, ali potajno, za provođenje plana za ulazak 
biskupa u Koreju. Mora kupiti čvrstu lađicu, i to u 
gradu koji ne leži uz morsku obalu. No to bi bilo je¬ 
dva moguće. Stoga se morao zadovoljiti ribarskom 
barkom, koju je kupio za 146 pijastera. No ta barka 
nije bila napravljena za dugo morsko putovanje, ali 
on je smatrao daje bolje i to nego ništa. 

Kao brodsku posadu mogao je upotrijebiti samo 
kršćane, i to takve koji su spremni da se upuste u tu 
pustolovinu. Međutim u Seulu nije bilo pravih morna¬ 
ra. Tako od devetorice ljudi samo su četvorica bili ri¬ 
bari, ali ni oni nisu nikad plovili morskom pučinom. 
A eto toj momčadi i toj barki bilo je povjereno krš¬ 
ćanstvo u Koreji. Sad je sve ovisilo o Andriji. Tog je 
on bio svjestan. 

Andrija je nastojao svladati plašljivost i neodluč¬ 
nost. Morao je svojoj posadi dati dojam o vlastitoj 

potpunoj sigurnosti, ako je htio da mu pothvat us¬ 
pije. Toj svojoj posadi davao je tako upute da su ti 
njegovi ljudi bili uvjereni da je on stručnjak na tom 
području. Da bi se potpuno mogao pouzdati u njih, 
tražio je da ga u svemu slušaju. 1 zabranio im je da ga 
pitaju kamo i zašto putuju. 

24. ožujka 1845. razvili su jedra. Lađa je zaplovila 
duž obale. Nakon nekog vremena on odredi drugi 
smjer putovanja. Tad lađu okrenu prema otvorenom 
moru. To je ljude na lađi uplašilo. Međusobno su se 
pitali: Ma kamo mi to idemo? — No nijedan nije znao. 
A nijedan se nije usudio pitati Andriju. Znali su da im 
je to zabranio. A njega je gonila samo jedna želja, sti¬ 
ći do Šangaja i odanle povesti biskupa do Koreje. 

Prvog dana bilo je na lađi sve vedro i veselo. No već 
sutradan podigla se velika oluja na moru. Veliki su 
valovi tu slabu barku bacali sad gore, sad dolje. No 
ona nije bila građena za takvu vožnju. Trebalo je sve 
pripraviti za spašavanje, ako nisu htjeli da se svi poto¬ 
pe. Brzo odvežu čamac za spašavanje. Jedra su već 
prije skinuli. Ali jarboli su prijetili da će svojom te¬ 
žinom prevagnuti i da će prevrnuti lađu. Zato ih od- 
režu. Da lađu što više odterete, bace svu zalihu hrane 
u more. 

Oluja je bješnjela tri dana i tri noći. Klonula i od 
morske bolesti izmučena momčad mislila je da je iz¬ 
gubljena. I Andrija se razbolio. Uza sve to nije se dao 
slomiti. Znao je da mora druge hrabriti svojim pri¬ 
mjerom. Jednoga dana pokaza ljudima Gospinu sli¬ 
ku i reče im: „Uzdajte se! Pogledajte, tu je s nama 
majka! Ona će nam pomoći!” 


Na putu je pokrstio jednog katekumena kojeg je 
već dulje vremena poučavao, a kojega je već prije ime¬ 
novao prvim mornarom. 

Opasnost je međutim još više porasla kad su valovi 
slomili kormilo. Sad su ih valovi nosili amo-tamo. Po¬ 
kušali su si pomoći na nekoliko načina da nekako na¬ 
domjeste kormilo, ali im ništa nije uspjelo. Valovi su 
ili nosili po morskoj pučini. Nije im ništa više preosta¬ 
lo nego da sve svoje pouzdanje stave u Boga. Te večeri 
zajednički izmole svoje molitve, te legnu na počinak i 
čvrsto su zaspali. 

Slijedećeg dana oluja je nešto popustila, a kiša je 
prestala padati. To ih je ohrabrilo. Andrija zapovjedi 
ljudima da jedu i da sve svoje pouzdanje stave u Boga. 
Sad su pokušavali da bar koliko-toliko upravljaju la¬ 
đom, jer nisu imali ni kormila, ni jarbola, ni jedara. 
Preporučivši se zaštiti Majke Božje, počeli su skuplja¬ 
ti po lađi sve što je drveno i od toga su napravili malo 
kormilo i jarbol. No to im je malo pomoglo. Pet dana 
puhao je protivan vjetar koji im je priječio da napre¬ 
duju u plovidbi. Morali su upotrijebiti svu svoju snagu 
i vještinu da bi nekako mogli napredovati protiv vje¬ 
tra. 

Nakon deset dana plovidbe ugledaju pred sobom 
brda. Nalazili su se blizu obale u kineskoj provinciji 
Kiang-van u kojoj se nalazi i grad Šangaj. To je za njih 
bila zemlja spasa nakon tako burne i teške plovidbe. 
No oni nemaju čamaca da otplove do obale i da se 
propitaju gdje se upravo nalaze i kojim pravcem mo¬ 
raju ploviti do grada Šangaja. Osim toga, prijetila im 
je opasnost ako stupe na kinesko tlo. I sad se utekoše 

za pomoć Nebu. Odjednom jedan od ljudi na lađi za- 
viče: „Eno lađe!” I doista, neka im se lađa polako pri¬ 
bližavala. Već su se na njoj mogle raspoznati pojedi¬ 
nosti. Međutim, ta je lađa prolazila mimo njih, a da 
nije pokazivala nikakvo zanimanje za njih. Tad An¬ 
drija priveže na jednu letvu komad svilene vrpce i po¬ 
čne mahati i zvati u pomoć. I ostali ljudi vikali su iz 
svega grla zovući u pomoć. U početku se činilo kao 
da ta strana lađa nije njih opazila, ali tad im se odjed¬ 
nom počne približavati. Po svoj prilici su opazili u ka¬ 
kvom se stanju nalazi ta barka. Kad su lađe već bile 
blizu jedna drugoj, Andrija zamoli kapetana da njiho¬ 
vu barku odvuče do Šangaja. Kapetan ni da čuje, ne¬ 
go predloži Andriji da s njim pođe do Kantona, a o- 
danle da pješke ode do Pekinga i onda u Koreju. An¬ 
drija odbije taj prijedlog. On želi svakako doći do Šan¬ 
gaja da tamo popravi svoju barku. Stoga ponudi kape¬ 
tanu tisuću pijastera. To je pomoglo. Kapetan priveže 
barku uza svoju lađu i zaplovi prema Šangaju. 

Sutradan im se približi neka lađa. Bila je to gusar¬ 
ska lađa. Kad su gurasi vidjeli barku privezanu za lađu, 
viknu kapetanu neka odveže barku da je oni mogu 
opljačkati. No tad Andrija sa svojim ljudima opali je¬ 
dan hitac u zrak kao opomenu. Kad su to vidjeli gu¬ 
sari, povukli su se. 

Sedam dana nakon toga stigli su hrabri kršćani do 
You-songa, pred Šangajem. Kad su barku htjeli usi¬ 
driti u luci, nastala je prava uzbuna. Domoroci su od¬ 
mah opazili da je to strana lađa, a kod njih je to zna¬ 
čilo da je i neprijateljska. Doista su se našli u opasno¬ 
sti. Međutim, i tu je Andriji pomogla njegova razbori- 

tost. Usidrio je svoju lađu između engleskih brodova. 
Engleski se časnici začudiše kad im Andrija doviknu 
na francuskom: „Koreanac sam i molim vas da me za¬ 
štitite!” Ovi mu rado obećaše zaštitu. No za to sazna 
kineski mandarin te pošalje nekoliko činovnika i reda¬ 
ra koji zapitaše Andriju zašto je došao u Kinu. On im 
odgovori: „Mi smo Koreanci. Strašna nas je oluja ba¬ 
cila ovamo. Želimo u Šangaj da tamo popravimo svo¬ 
ju lađu. 

Dugo su se natezali, a onda Andrija odluči da sam 
pođe do mandarina. Mandarin gaje dugo ispitivao, da 
na kraju izjavi kako o tom slučaju mora obavijestiti 
cara. Posadu s broda poslat će kopnenim putem na¬ 
trag u Koreju. No zahvaljujući odlučnom zauzimanju 
engleskih časnika za Andriju i za njegove ljude, man¬ 
darin je odustao od svoje namjere. Napokon je Andri¬ 
ju pustio da se vrati na svoju lađu i da na njoj pode u 
Šangaj. 

Kad su napokon stigli u šangajsku luku i spremali 
se da spuste sidra, ugledali su kako se njihovoj lađi 
približava jedna otmjena nosiljka. Pratile su je sluge. 
Na nosiljci se jasno vidio engleski grb i zastava. Jedan 
od pratilaca te nosiljke doviknu posadi na lađi da tra¬ 
že Andriju. Kad se Andrija pojavio, reče mu taj prati¬ 
lac: „Engleski konzul smatra se počašćenim da može 
pozvati poštovanog prijatelja njegove preuzvišenosti 
gospodina biskupa Ferreola.” 

Andrija siđe s lađe i uđe u nosiljku. Drago muje bi¬ 
lo što je tako dočekan i što ga biskup, koji još nije sti¬ 
gao u Šangaj, dao pozdraviti. Pratnja s nosiljkom do¬ 
pratila je Andriju do kuće u kojoj je živjela jedna 


kršćanska obitelj. Tu će on čekati biskupa. Odmah 
nakon dolaska u tu kuću napisao je pismo misionaru 
isusovcu o. Gottelandu, kojeg je poznavao još iz Ma- 
kaa, dok je boravio tamo u bogosloviji. Zamolio ga 
je da bi se želio s njim sastati. 

Nekoliko dana nakon toga stigao je otac Gotte- 
land u Šangaj i s Andrijom se uputio na koreansku la¬ 
đu. Tu su pripravili oltar za svetu misu. Koreanski 
kršćani već godinama nisu vidjeli svećenika. Stoga su 
zamolili da se svi mogu ispovjediti. Najprije se ispovje¬ 
dio Andrija. Onda je on ostao uz svećenika da bude 
tumač svojim ljudima, jer misionar nije znao korejski. 
No rekao im je da u takvom slučaju nisu dužni ispovi¬ 
jedati sve grijehe. Međutim, ljudi koji su bili prokuša¬ 
ni tolikim patnjama, rekoše: „Sve ćemo reći!” I tako 
jedan za drugim klekoše kraj svog „kapetana” da ispo¬ 
vjede svoje grijehe. 

S BISKUPOM U KOREJU 

Biskup je stigao u Šangaj poslije šest tjedana. On je 
obavijestio Andriju da će ga zarediti za svećenika. Na¬ 
kon toga slijedili su tjedni priprave za taj veliki doga¬ 
đaj. Napokon je 17. kolovoza te iste 1845. godine bio 
zaređen za svećenika. Biskup ga je zaredio u jednoj 
kapelici blizu Šangaja. 

Krajem istog mjeseca vrati se Andrija potajno na 
brod s biskupom i još jednim misionarom. Napokon 
su zaplovili prema Koreji. I opet ih je zateklo nevrije¬ 
me na moru. Oluja je bila tako jaka da su jedva izvukli 
živu glavu. Za šest tjedana stigli su konačno u luku 

Kang-kieng, na jugu zapadne korejske granice i u noći 
se pomoću dvojice korejskih kršćana neprimjećeni is¬ 
krcaju na kopno. 

BISKUP POVJERAVA ANDRIJI 
JEDNU VAŽNU ZADAĆU 

Andrija nije dugo uživao mir u svom rodnom Seulu. 
Biskup ga je poslao da provede u život jedan vrlo va¬ 
žan plan. I opet je morao na more. Stoga potajno os¬ 
tavi Seul i uputi se prema morskoj obali kamo je sti¬ 
gao nakon tri dana hoda. Već ga je čekala ribarska la¬ 
đa koja će ga ponijeti do otočja Hoang-Hai. Srdač¬ 
nom se molitvom preporuči Bogu i onda uđe u lađu. 

Slijedećeg jutra, kad je Andrija stajao na provi lađe, 
svježi je vjetar napuhivao jedra. Razmišljajući proma¬ 
trao je more. Biskup mu je povjerio vrlo važnu i dale¬ 
kosežnu zadaću. Morao je potražiti put preko kojeg bi 
s misionarima izvan Koreje omogućio stalnu vezu. Tad 
mu biskup reče da ne bi bilo pametno da smrću je¬ 
dnog svećenika propadne cijela misija. Osim toga, sa¬ 
dašnji misionarski rad potrebno je pomoći i izvan Ko¬ 
reje,. Put preko sjeverne granice pokazao se nemogu¬ 
ćim. A tu na zapadu Koreje, u provinciji Hoang-Hai, 
izgleda da će se takva veza moći uspostaviti. Svakog 
proljeća dolaze kroz morski tjesnac u područje otoka 
što leže pred Hoang-Haiom ribariti mnoge ribarske la¬ 
đe. 

Biskup je želio da tim putem uspije ne samo uhva¬ 
titi pismeni kontakt s misionarima izvan Koreje, nego 
da prima i materijalnu pomoć za uspješniji misionar¬ 


ki rad u Koreji, kao i da nekako osigura ulazak u ze¬ 
mlju novim misionarima. 

Za vrijeme plovidbe Andrija je živio kao i svaki dru¬ 
gi ribar na brodu dijeleći s njima dužnosti i poslove. 
Uhvaćenu ribu pokušali su prodati na jednom otoku, 
ali nisu uspjeli. Stoga su se dali na sušenje ribe. Tad je 
Andrija i brod i ribu povjerio tim svojim ljudima, a on 
sam se zaputi čamcem da ispuni biskupov plan. Plove- 
ći uz otok Paik-rueng-to, odjednom opazi u večer¬ 
njem rumenilu mnoštvo tamnih sjena. Kad im se pri¬ 
bližio, prepoznao je u njima kineske lađice-džunke. 
Sve su bile opskrbljene mrežama i ostalim priborom 
za ribolov. Andrija upravi svoj čamac podalje od oba¬ 
le, jer su na njoj stražarili korejski vojnici i pomno 
promatrali strane brodiće. Bez sumnje bi oni korejski 
čamac, koji je plovio među kineskim džunkama, brzo 
primijetili i zaplijenili, a njega i njegovu pratnju uhiti¬ 
li. Stoga je čekao noć, tad pristane uz otok i sve spre¬ 
mi. Oprezno spusti ljestve s prove čamca pa se spusti 
u mali pomoćni čamac, Oko njega su neugodno 
mrmorili valovi. Čamac je klizio morskom površinom 
kroz mrklu noć. Već ne vide nijedne džunke, no An¬ 
drija je dobro zapamtio smjer kojim treba upraviti 
čamac. Vozeći se tako čamcem, odjednom začuje 
neke muške glasove. Mora da je u blizini neka lađa. I 
zaista opaze crnu sjenu: bio je to prvi kineski čamac. 
Andrija upravi svoj čamac tik uz kineski i vikne nešto 
na kineskom. Brzo je začuo odgovor. Tad se uputi da¬ 
lje. Dva do tri puta ponovi se isto. Napokon je našao 
što je tražio. Na jednoj barki našao se čovjek koji je 
bio spreman pomoći, samo neka on prijeđe na njego- 

vu barku. No prije nego stoje prešao na tu barku, An¬ 
drija reče svojim ljudima da ga čekaju. Tek tad se po¬ 
pne na barku. Doskora je uz šalicu čaja sjedio u kabi¬ 
ni barke sa strancima. Nekoliko zlatnika našlo se u ru¬ 
ci kineskog ribara, a onda Andrija izvuče iz džepa 
svog odijela smotak pisama. Tu su se nalazile i dvije 
zemljopisne karte, točan opis okoline otoka odakle će 
se misionari prebacivati u Koreju i gdje će se izmjenji¬ 
vati pisma. No moraju upotrijebiti sav mogući oprez, 
kao što gaje i on upotrijebio te noći. Ribar gaje uvje¬ 
ravao da svake godine dolazi ovamo. Dogovorili su se 
za vrijeme ponovnog sastanka i za tajne znakove za 
raspoznavanje. Tad se Andrija oprosti od tog ribara 
i napusti džunku. 

Novi kineski prijatelj pratio je Andriju pogledom 
dok mu nije nestao u mraku. Kad se Andrija spustio u 
svoj čamac, njegovi su ljudi zaveslali i sve više se uda¬ 
ljavali od ribarske kineske barke, dok nisu nestali u 
noćnoj tišini... 

MANDARIN TRAŽI ANDRIJINU LAĐU 

Andrijina se barka lagano ljuljala u luci Syaun-eui. 
Tu će ostati još nekoliko dana, jer se ribe još nisu osu¬ 
šile. Jedan od Andrijinih ljudi zamoli ga da smije poći 
na kopno. Taj je, naime, čovjek u strahu pred progo¬ 
nom prije sedam godina na tom otoku sakrio svoj no¬ 
vac. Sad ga želi uzeti. 

Nedugo nakon odlaska tog čovjeka na kopno, net¬ 
ko s kopna zaviče prema lađi. Andrija pogleda tko to 
viče. Ugledao je na obali mandarina i uz njega odred 


vojnika. Mandarin mu je viknuo: „Spustite ljestve! 
Trebamo vašu lađu!” 

Kineski su se, naime, čamci previše približili obali 
otoka pa su vojnici dobili nalog da ih otjeraju. Kako 
nisu imali dosta čamaca, htjeli su se poslužiti i Andri¬ 
jinom lađom. On im odgovori: „Lađa je moja i ne mo¬ 
žete je upotrijebiti za vojničke svrhe. Potražite drugu 
lađu!” 

Andrija je mogao odgovoriti tako strogo i odlučno 
zato što gaje njegova okolina, ne zna ni on sam zašto, 
smatrala plemićem, a korejski je zakon zabranjivao da 
se plemićima lađe oduzimaju ili da se uptrebljavaju za 
vojničke svrhe. Daje on sad dao svoju lađu vojnicima, 
izgubio bi sav ugled, što bi njegovu pothvatu vrlo 
škodilo. 

Mandarin se, međutim, nije zadovoljio takvim od¬ 
govorom, no kad je vidio da mu je sve nastojanje uza¬ 
ludno, napokon popusti. Da se Andriji zbog toga os¬ 
veti, zapovjedi da vojnici dovedu Andrijinog kormila¬ 
ra pa da ga onda on osudi jer je sudjelovao u prepirci 
zbog lađe. Vojnici, dakle, uhvate tog čovjeka i odvedu 
ga u zatvor. A navečer provale na lađu i uhvate još je¬ 
dnog Andrijinog čovjeka te i njega odvedu u zatvor. 
Dugo su tu dvojicu ispitivali. A onda se jedan od čas¬ 
nika sjeti da je opazio kako Andrija ne govori posve 
čisto korejski. To je u njemu pobudilo sumnju da on 
nije Koreanac nego neki stranac. I izjave te dvojice 
uhvaćenih ljudi dovodile su ih u sumnju imaju li posla 
s pravim Koreancem ili sa strancem. No ako je Andri¬ 
ja korejski plemić, onda je stvar još teža. Korejski za¬ 
koni predviđali su velike kazne za one koji bi zlostav- 

ljali nekog plemića. No vojnici na kraju zaključiše: 
„Nas je trideset. Ako je Andrija doista plemić, neće 
valjda svima nama skinuti glave zbog njega.” I odlu¬ 
čili su da će ga uhvatiti. 

Usred noći začuje Andrija strahovitu viku. Mornar, 
koji je te noći držao stražu na lađi, dozivao je u po¬ 
moć. I začu se trčanje po lađi. Andrija ustane i pode 
da vidi što se to događa. U isti čas baci se na njega ne¬ 
koliko vojnika. Uhvatili su ga za kosu tako da su mu 
iščupali cijeli jedan pramen kose. Srušili su ga na pod 
lađe i svezali ga. Pri tome su ga udarali nogama i šta¬ 
povima. Andrija je brzo bio svladan. Svezana su ga od¬ 
veli u zatvor. Na njegove drugove na lađi nitko se nije 
obazirao. A oni su se brzo domogli čamca i pobjegli u 
nijemu noć. 

BROJNA PRESLUŠAVANJA 

Još iste noći započelo je ispitivanje. Kod zatovre- 
nika su našli neke stvari koje su u njima pobudile naj¬ 
teže sumnje. To je bila knjiga napisana kineskim pis¬ 
mom, no sudac nije mogao ništa razumjeti od onoga 
što u njoj piše. U jednom su džepu pronašli dva svile¬ 
na komada platna s nekim likovima s obje strane, kao 
i sliku nečeg poput neke biljke. Na preslušavanju An¬ 
drija otvoreno prizna da je kršćanin, kao i to da je u 
Koreju došao iz Kine. 

Rezultat preslušavanja sudac je poslao guverneru po¬ 
krajine i u glavni grad. Vlasti su bile vrlo uzbuđene te 
Veliko vijeće pošalje ovaj odgovor. „Kako se vidi iz 
izvještaja, ovdje se radi o izvanrednoj stvari. Nije tome 

davno što je ova nauka bila progonjena. Ipak se ovaj 
stranac uza sve to usudio potajno prijeći granicu, 
premda se protiv toga branimo i čuvamo granicu. Kod 
nas mora bez sumnje biti ljudi koji te strance uvode u 
zemlju i tu sakrivaju.” Veliko vijeće je zamoljeno da 
kaže što treba dalje činiti. 

Zapovjednik policije u Seulu dobio je nalog: „Do¬ 
vedite u grad Seul sve zatvorenike da ih ovdje podvr- 
gnemo strogom ispitivanju. To će nam omogućiti da 
dobijemo jasniji uvid u cijelu stvar.” 

U međuvremenu su se nizala preslušavanja. Andrija 
je sucima jasno rastumačio što prikazuju pojedine 
stvari, što su ili kod njega našli. Rastumačio im je: 
„Knjiga koja je napisana narodnim pismenima kratak 
je prikaz nauke Gospodara neba. Slike na svilenom 
platnu jesu slike Isusa i Marije, a ono na drugom pla¬ 
tnu nije nikakva biljka nego slika srca. Iz poštovanja i 
ljubavi prema Isusu i Mariji ja nosim te slike na svome 
srcu.” 

Sucima je stigao nalog da Andriju dovedu guverne¬ 
ru pokrajine. Jedan časnik pratio je s jakim odredom 
vojnika zatvorenike u grad Hai-tyon, sjedište guverne¬ 
ra. I tu su se nizala nebrojena ispitivanja. Andrija nije 
mnogo mislio na to kako će se braniti i što će govori¬ 
ti. Bio je čvrsto uvjeren da ono što je on radio nije bi¬ 
lo zlo. Alije dobro znao i to da po korejskom zakonu 
zaslužuje smrt. No preslušavanja su mu pružala priliku 
da otvoreno i jasno govori o kršćanskoj vjeri. O tome 
je napisao: „Upravitelj me je pitao da li sam Kinez. 
Odgovorio sam mu jednako kao i mandarinu. Tad mi 
je postavljao čitav niz pitanja o našoj vjeri. Iskoristio 


sam 'tu priliku i oduševljeno sam mu govorio o besmr¬ 
tnosti duše, o paklu, o nebu, o Bogu, te zašto mora¬ 
mo Boga štovati, ako želimo poslije smrti biti vječno 
sretni. 

Upravitelj i njegovi ljudi odgovarali su: ‘Sve što ti 
govoriš dobro je i lijepo i pametno, ali kralj zabranju¬ 
je da netko bude kršćanin.’ Pitali su me još o mnogim 
drugim stvarima i ja sam im na sva pitanja odgovorio. 
No da kršćani i misije ne bi došli u težak položaj, pa¬ 
zio sam da im ne odgovorim na sve. Tad su suci vika¬ 
li: ‘Ako nam na sve ne odgovoriš, stavit ćemo te na 
strašne muke.’ No ja sam im odgovorio: ‘Radite što 
vas je volja!’ I stupim do mučila i bacim ili pred noge 
upravitelja. I rekao sam: ‘Eto, ja sam spreman! Samo 
me udarajte! Ja se ne bojim vaših mučila!”’ 

Međutim, ona dva kršćanina, koji su bili uhvaćeni 
kad i Andrija, nisu se pokazali tako hrabrima. Njiho¬ 
vu su otpornost krvnici slomili strašnim mukama, te 
su izdali svoju kršćansku braću. Odali su ime bisku¬ 
pova sluge, odali su i neke ljude da su kršćani, a odali 
su i kuću u kojoj je Andrija u Seulu stanovao. Napo¬ 
kon su odali i to da je Andrija uspostavio vezu s ki¬ 
neskim džunkama i da je jednom kineskom ribaru 
predao smotak pisama. 

Guverner je odmah poslao odred vojnika da po¬ 
traže tog ribara i da mu oduzmu pisma i donesu ili 
njemu. Vojnici su uspjeli pronaći dotičnog ribara i 
oduzeti mu sva pisma. 

Uskoro je stigao nalog da se Andrija odvede u Se¬ 
ul. Po njega je došao cijeli odred vojnika. Skinuli su 
mu s ruku i nogu teške okove i s vrata željezni kolut. 

Nakon toga svežu mu ruke crvenim užetom. To j e 
bio znak da ga vode kao izdajicu domovine. I preko 
glave prebacili su mu crvenu kapu. Tako svezana po¬ 
vedu ga u grad Seul. 

Do Seula putovali su više dana. A zemljom se pro¬ 
nio glas da su u nju opet prodrli stranci. Premda je 
Andrija ustrajno izjavljivao da je on Koreanac, uza 
sve to svi su tvrdili da je Kinez. To su činili stoga što 
su se mandarini bojali da bi na njih pala krivnja što 
su svojim nemarom dopustili da netko napusti Ko¬ 
reju i prijeđe u Kinu. 

Kad su vojnici s tako svezanim Andrijom prolazili 
kroz razna sela na putu do Seula, ljudi su izlazili van 
da vide tog „izdajicu” domovine. Pri tome su ga mno¬ 
gi proklinjali i izvrgavali ga ruglu. 

Kad su napokon stigli u Seul, Andriju su stavili u 
zatvor za zločince. I već idućeg dana započela su du¬ 
ga ispitivanja. 

S pravim divljenjem čitali su suci zapisnike o An¬ 
drijinu priznanju. Nisu znali čemu biše više divili: da 
li pristunosti duha ili junačkom ispovijedanju vjere, 
vjernom čuvanju tajne ili njegovoj dirljivoj ljubavi 
prema Kristu koja je davala biljeg svim njegovim dje¬ 
lima. 

Sudac zapovjedi Andriji da im pripovijeda o svo¬ 
jim putovanjima i što je sve podnio dok se vraćao u 
domovinu. Ono što je on tada pripovijedao nije bilo 
iznuđeno priznanje, nego priznanje koje je bilo pro¬ 
žeto srčanom hrabrošću da ispuni svetu i veliku zada¬ 
ću koja mu je bila povjerena. Pripovijedao je o svim 
svojim naporima, o oskudici, a smiješak koji mu se 


pojavio od vremena do vremena na usnama, svjedočio 
j c da je svako njegovo djelo bilo novi dokaz njegove 
ljubavi prema Kristu. U sudskoj dvorani svi su prisutni 
slušali njegovo pripovijedanje bez riječi. 

Ganuće medu sucima bilo je, međutim, prolazno. 
Suci su Andriju i dalje ispitivali. Na kraju se digao 
predsjednik suda i zapovjednički rekao: ,,U ime kralja 
Koreje zapovijedam ti da se odrekneš te krive vjere!” 
No Andrija mu odlučno odgovori: „Bog je nad kra¬ 
ljem i on mi zapovijeda da mu se klanjam. Odreći se 
Boga jest zločin kojeg ne može oprati nikakav kraljev 
zakon.” 

Sudac je uvidio da neće lako slomiti tog čovjeka. 
Stoga ga upita: „Reci nam koji ljudi pripadaju tvojoj 
vjeri! 

„Ne! Bog nam zapovijeda da ljubimo svoje bližnje. 
Ja bih, međutim, upropastio svakoga onoga čije bih 
ime spomenuo.” 

Tad ga sudac upita: „Zašto se tako tvrdoglavo držiš 
te strane nauke?” 

To je pitanje pružilo Andriji priliku da i tu otvore¬ 
no progovori o kršćanskoj vjeri. Upravo vatreno je go¬ 
vorio o Kristovoj nauci. Suci su napeto pratili njegov 
govor da su gotovo zaboravili da se tu nalaze da osude 
tu „krivu nauku” i njezina propovjednika. Na kraju su 
priznali: „Tvoja je nauka dobra, ali i naša je dobra. 
Stoga je nećemo ostaviti.” 

Andrija je osjetio da su tim riječima suci priznali 
svoj poraz. Stoga odmah doda: „Ako tako sudite, on¬ 
da ste dužni da nas ostavite na miru da živimo u slozi 
i ljubavi. No umjesto toga vi nas progonite smatrajući 

nas gorim od zločinaca. Priznajete daje naša vjera do¬ 
bra i istinita, a u isto vrijeme riječima i djelima sebi 
protuslovite, kad je smatrate opasnom i ogavnom.” 

Suci su pokušali smiješkom priječi preko toga svog 
poraza. Ujedno prijeđoše na drugu stvar. Predsjednik 
suda zapovjedi da se donesu Andrijina zaplijenjena pi¬ 
sma. Pročitali su ona pisma koja su bila pisana kines¬ 
kim pismom. No u njima su se nalazili samo pozdravi. 
Zatim su dali Andriji ona pisma koja su bila napisana 
na francuskom jeziku i zapovjedili mu da ih prevede 
na korejski. On poče prevoditi riječ po riječ polako. 
Na taj način mogao je pročitati tekst da vidi ona mje¬ 
sta koja bi mogla biti sumnjiva pa ih je preskakao. 
Međutim, na kraju je upao u veoma težak položaj. 

Vlasti još nisu znale da je u Koreju došao novi bi¬ 
skup. Ali opazili su da su pisma pisana raznim ruko¬ 
pisom. Stoga rekoše Andriji: „Pisma koja su napisana 
stranim jezikom nije sva pisala ista ruka. Tko ih je, 
dakle, napisao?” 

Andrija je bio svjestan da ni pod koju cijenu ne 
smije odati biskupa. Štoviše, ne smije dati ni povoda 
sumnji da je biskup u Koreji. No u isto vrijeme čuvao 
se da se ne posluži laži. Posve mirno odgovori sucima: 
,,To su moja pisma!” Ali suci se nisu zadovoljili tim 
odgovorom. Uzeli su biskupovo pismo i rekli su: „Pi¬ 
ši ovako kako je napisano u ovom pismu!” On im od¬ 
govori posve mirno: „Dajte mi pravo takvo pero i ja 
ću vam ispuniti želju. Ta su, naime, pisma napisana 
metalnim perom.” 

Suci su odgovorili: „Mi takvih pera nemamo!” Ko- 
reanci, naime, ne pišu svoja pisma perom, nego kis¬ 


tom, kao i Kinezi. Suci ne odustaju od svog zahtjeva. 
Stoga su dali donijeti ptičje pero. No Andrija im reče: 
„Nije to isto pisati ptičjim ili metalnim perom. Ipak 
ću vam pokazati kako čovjek i takvim perom može 
pisati različito.” Tada zamoli da mu dadu nožić. Nji¬ 
me zašilji pero i tako napiše nekoliko riječi. Zatim od¬ 
reže vršak pera i napisa opet nekoliko riječi. Zatim 
sucima pruži papir i reče im: „Eto vidite da se može 
pisati različito istom rukom.” 

Suci se napokon zadovolje time i stave pisma na 
stranu. Andrija je odahnuo. Ta sačuvao je tajnu mi¬ 
sije... 

DA ILI NE? 

U Seulu su se mnogi pitali hoće li vlasti Andriju 
Kima osuditi na smrt ili će ga osloboditi. Ustanovili 
su da bi im on mogao biti od koristi. A suci su otvo¬ 
reno priznali da je vjera koju on ispovijeda dobra. 
Osim toga, dogodilo se tih dana nešto o čemu je go¬ 
vorilo i staro i mlado u gradu. U korejske vode do¬ 
plovilo je francusko ratno brodovlje i admiral te flote 
predao je korejskim vlastima posebno pismo. Kako se 
čuje, u tom pismu francuske vlasti pitaju korejsku vla¬ 
du zašto je prije nekih sedam godina osudila na smrt i 
pogubila tri Francuza. Admiral je rekao da će se na¬ 
kon nekog vremena vratiti da dobije odgovor na po¬ 
stavljeno pitanje. 

Andrija Kim imao je veze s tim pogubljenim Fran¬ 
cuzima. On razumije francuski jezik pa će ga vlasti si¬ 
gurno tražiti da im prevede pismo dotičnog admirala. 

Andrija je, međutim, izmučen i iscrpljen ležao u 
smrdljivoj tamnici. No uza sve ono stoje tu pretrpio, 
on nije izgubio ništa od dobrote i iskrene ljubaznosti. 
Pa kad bi sluga došao u njegovu deliju, on bi ga doče¬ 
kao vrlo prijazno i spremno je prihvaćao posao što su 
mu ga vlasti odredile da ga izvrši. 

Svojom odlučnošću i svojom ljubežljivošcu toliko 
je predobio svoje suce da su učinili nešto upravo ne¬ 
čuveno. Pošli su kralju da ga zamole da pomiluje An¬ 
driju. Kralj je bio tome sklon. I već se ozbiljno naga¬ 
đalo da će ipak Andriji vratiti slobodu. To bi se i do¬ 
godilo da stvar nije izašla prije reda na javu. Kad je 
Veliko vijeće saznalo za namjere nekih sudaca i mini¬ 
stara, pošlo je kralju i od njega je zahtijevalo da poštu¬ 
je korejske zakone, a po njima Andrija mora biti osu¬ 
đen na smrt. 1 učinili su na kralja tolik pritisak daje 
on napokon popustio i potpisao smrtnu osudu. „Ne¬ 
ka se tako učini!” 

HOĆETE LI MOĆI DOBRO UDARITI? 

16. rujna 1845. godine sav je grad Seul bio na no¬ 
gama.' Naime, vijest o smrtnoj osudi Andrije Kima 
munjevito se raširila po cijelom gradu. Već u rano ju¬ 
tro krenuo je odred vojnika da pripravi stratište kako 
bi se smrtna osuda što lakše mogla izvršiti. Pred ta- 
mničkom zgradom sakupilo se veliko mnoštvo svijeta 
da vidi osuđenika. Napokon su se otvorila tamnička 
vrata i Andrija stupi van u pratnji vojnika. Bio je bli¬ 
jed, ali miran. Vojnici su ga stavili na nosiljku od sla¬ 
me i dvojica su vojnika prihvatila nosiljku i povorka je 


krenula iz grada prema stratištu. Pratilo ju je mnoštvo 
svijeta. Na čelu povorke sluge su u raskošnoj nosiljci 
nosile glavnog mandarina pod čijim vodstvom ima se 
izvršiti smrtna osuda nad Andrijom Kimom. Put do 
stratišta bio je prilično dug. Stratište se nalazilo na 
obali rijeke Hai. Kad se napokon povorka približila 
tom mjestu, vojnici su velikog mandarina pozdravili 
salvom iz pušaka. Stigavši na stratište, veliki je man¬ 
darin sišao s nosiljke i popeo se na poviše mjesto i za¬ 
tražio od svog sluge da mu pruži tekst osude. Nakon 
što su vojnici doveli Andriju na mjesto određeno za 
osuđenika, veliki je mandarin pročitao još jednom 
osudu i onda zapovjedio vojnicima da prema korej¬ 
skom običaju izvrše osudu. Sad se ponovilo sve onako 
kako je to bilo i kod pogubljenja trojice misionara 
prije sedam godina. Kad su Andriju postavili na mje¬ 
sto gdje će mu odrubiti glavu, on ih mirno upita da li 
se dobro postavio i da U će oni moći dobro udariti 
mačem. Jedan od vojnika-krvnika namjesti ga kako je 
želio. Nakon toga započeo je krvavi ples vojnika s isu¬ 
kanim mačevima oko osuđenika. I kako su plesali, ta¬ 
ko su mačevima udarali po žrtvi, dok im napokon nije 
uspjelo da joj odrube glavu. Nakon toga jedan od voj¬ 
nika uzeo je Andrijinu glavu na drveni pladanj i donio 
je pred velikog mandarina. Ovaj je zapovjedio da se 
glava javno izloži kao opomena drugima, a tijelo je 
dao pokopati na mjestu pogubljenja. 

Kroz 14 dana vojnici su čuvali Andrijin grob da ne 
bi potajno došli kršćani i odnijeli tijelo. No kad su se 
straže napokon povukle, jedne noći došli su kršćani, 
iskopali su mučenikovo tijelo i odnijeli ga nekih pet 

sati daleko od mjesta pogubljenja na brdo Mi-ri-nai. 
Tu su mu priredili lijep grob. 

Danas tijelo junačkog mladog svećenika Andrije 
Kima počiva u kapeli koreanskog sjemeništa u Hjong- 
-sanu da svojom prisutnošću govori budućim sveće¬ 
nicima kakvi moraju biti ako žele ispuniti zadaću koju 
im je namijenio Gospodin. 

KRV MUČENIKA - SJEME KRŠĆANA 

Andrija Kim nije bio zadnja žrtva koja je položila 
svoj život za svoju vjeru. Povremeno su još padale 
glave kršćana. Za vrijeme dok je trajalo progonstvo 
kršćana neprijatelji kršćana nisu pronašli biskupa Fer- 
reola. No na žalost misionara on je umro 1853. godi¬ 
ne. 

Za vrijeme novih progona 1860. i 1866. godine bila 
su uhvaćena i pogubljena dva biskupa: Berneux i Da- 
veluy, te sedam drugih misionara. Zbog tili pogublje¬ 
nja protestirale su strane vlasti. To je, međutim, samo 
pojačalo bijes progonitelja. Za vrijeme tih progona 
pogubljeno je na tisuće kršćana. Deset godina nakon 
toga opet je uspjelo potajno ući u Koreju nekolicini 
misionara, a godinu dana nakon toga ijednom bisku¬ 
pu. 

Godine 1881. pokušale su vlasti još jedanput da 
zatru kršćanstvo u Koreji. Te je godine kralj potpisao 
dekret protiv kršćana, ali je izrično zabranio nasilni 
postupak protiv njih. 

Već dulje vremena plovile su strane ratne lađe uz 
korejsku obalu. Godine 1882. i 1883. Koreja je bila 


prisiljena da sklopi trgovački ugovor s Amerikom. 
Engleskom, Francuskom i Njemačkom te još nekim 
drugim zemljama. To je bio presudan trenutak za 
misije. Zemlja se otvorila strancima. Vlasti su im za¬ 
jamčile sigurnost. A samim tim završilo je vrijeme 
progona kršćana. Tako je eto završilo razdoblje po¬ 
vijesti korejske Crkve koje je obilježeno prolivenom 
krvlju junačkih ispovjedalaca vjere u Krista. Započeo 
je miran razvoj korejske Crkve, koja je iz dana u dan 
bivala sve brojnija. Godine 1890. bilo je u Koreji 
17.500 kršćana; 1900. godine bilo ili je već 30.000; 
1911. godine broj se popeo na 77.000; godine 1941. 
u Koreji je bilo 143.000 vjernika; 1947. godine bilo 
je 180.000, da se prigodom proslave 200. godišnjice 
dolaska kršćanstva u Koreju broj popne čak na mi¬ 
lijun i sedamsto tisuća. 

Na proslavu tog jubileja došao je i sam papa Ivan 
Pavao II. i tom je zgodom proglasio 103 korejska 
mučenika svetima. 

I u Koreji se obistinila ona riječ: „Krv mučenika 
sjeme je kršćana.” 

